text:
Cristóbal Krusen, usanzwe uzwiho gutunganya amafilimi, akaba afite n’ikigo kizitunganya, mu gitabo cye yanditse cyasohotse mu kwezi gushize yagaragajemo bamwe mu bakristo bagiye bazana impinduka zikomeye mu isi mu gihe cyabo. Uyu mugabo avuga ko nubwo rimwe na rimwe ibyo abakristo bakora bidakunze gutindwaho cyane, ariko Bizana impinduka za hato na hato aho baba batuye ndetse no ku isi muri rusange.
Mu gitabo cye yise ‘’ They Were Christians: The Inspiring Faith of Men and Women Who Changed the World’’, avugamo abari abakristo ( abagore cyangwa abagabo) bakaba barahinduye isi bifashishije imyizerere yabo cyangwa se ubundi buhanga bwo mu buzima busanzwe.
The Christian Post yanditse ko Krusen yagaragaje abakristo byibuze 12 babashije kuzana impinduka nziza mu buzima bw’Amerika ndetse no mu mateka y’isi muri rusange.
Agira ati ‘’ Aba ntabwo bari abantu bashaka kugaragaza ibyo bizera gusa ngo bigishe mu matorero yabo, oya, ahubwo banagize impinduka zikomeye bazanira isi, hamwe n’umubano bari bafitanye n’Imana byanabafshije guhindura isi mu gihe cyabo.’’ Mu kiganiro na The Christian Post, Krusen yemeza ko babayeho barinda imyizerere yabo ariko bakagaragaza impinduka zikomeye kubera ibyo bagezeho.
Muri iyi nkuru ntibiza gukunda ko twinjira mu buzima bwa buri muntu, ariko reka tuvuge gato kuri 7 muri bo nk’uko Krusen yabagarutseho mu gitabo cye:
1. Dag Hammarskjold, yavutse tariki 29/7/1905. Akomoka mu gihugu cya Suwede, akaba yaranabaye umunyamabanga mukuru w’Umuryango w’Abibumbye mu mwaka w’1953. Yaguye mu mpanuka y’indege yabereye muri Zambiya mu kwezi kwa cyenda 1961.
Dag Hammarskjold Krusen mu gitabo cye avuga ko Dag Hammarskjold yagaragarije isi muri rusange mu buryo bukomeye imyizerere ya gikristo, kandi bigatanga umusaruro ufatika. Ngo yakundaga kuvuga ko Suwede yamaze igihe kinini imusengera kugeza aho Imana yumviye amasegesho yabo ikabaha umunyamabanga w’Umuryango w’Abibumbye ukomoka muri icyo gihugu mu mwaka w’1953.
Uruhare rwe nk’umukristo ngo rwabaye intandayo y’ubwingenge no kwibohora igitugu cy’abakoloni kuri Leta nyinshi mu myaka y’1950-1960.
2. John D. Rockefeller, uyu ni umunyemari wari unakize mu gihe cye, yabayeho mu myaka y’1800, akaba yari afite uruganda rw’amavuta. John D. Rockefeller wabarizwaga mu itorero ry’Ababatisita ngo yaranzwe n’umutima wo kugira Ubuntu no kwitanga kuburyo mu gihe cye yatangaga hejuru y’icyacumi, akanagenera itorero yasengeragamo 10% by’umutungo we. Uyu kandi ngo yatanze amafaranga menshi agombora abakoreshwaga imirimo y’uburetwa nk’abacakara.
John D. Rockefeller Krusen yanditse ko uruhare rw’uyu mugabo nawe rwatanze impinduka zikomeye nk’umukristo kand bibera urugera umubare w’abatari bake, bakurikiranye umutima w’impuhwe yagiraga.
3.
Frederick Douglass: Uyu yakiriye agakiza ku myaka 13, nyuma aza no kuba umwalimu mu ishuri ry’abana bo ku cyumweru. Amateka ye agaragaza ko yabayeho ubuzima bw’abacakara mu myaka y’1800, akaba ariko yaragize uruhare runini mu kwigisha bagenzi b’abacakara iby’ubukristo cyane ashingiye ku isezerano rishya muri Bibiliya.
Frederick Douglass Krusen yanditse ko Douglas yabaye umuvugabutumwa ukomeye mu mwaka w’1839, bikamuhesha uburyo bwiza bwo kurwanya yivuye inyuma ubucakara, cyane ko yari yarashatse umugore w’umuzungukazi ari nawe wamwigishije gusoma no kwandika.
4. Charles Dickens: uyu nawe wabaye umukristo w’Umwongereza, akaba no mu itorero ry’abakristo yari umwanditsi w’inkuru zitandukanye, akaba yaribandaga ku butumwa bwiza yifashishije imigani Yesu yacaga. Krusen amuvuga nk’umuntu wakoze uko ashoboye mu kuzana impinduka mu isi kubera gukwirakwiza inkuru zikubiyemo ubutumwa bwiza bwa Yesu Kristo, kandi zigahindura benshi.
Charles Dickens 5. Florence Nightingale: Uyu mugore nawe yabaye umuyoboke w’itorero ry’abakristo mu Bwongereza. Krusen yanditse ko yakunze gufata umwanya munini asenga Imana ngo imuhe gukora ibyo imwifuzaho ngo abone uko ahindura isi. Akomeza avuga ko abifashijwemo n’umuvugabutumwa utaravuzwe izina wo muri Amerika, kugera ku ntego ze, nawe uruhare rwe rukaba ngo rudashidikanywaho mu kuzana impinduka ku isi.
Florence Nightingale 6. Abraham Lincoln: Yavutse tariki 12/02/1802, aba Perezida wa Amerika mu 1861. Krusen avuga ko habayeho impaka nyinshi zo kwemeza niba koko Lincoln yari umukristo, ariko yandika ko ahamya neza ko yari we koko kandi ko yizeraga Kristo neza. Mu gihe cye nawe Krusen yanditse ko afatwa nk’umwe mu bagize impinduka zikomeye mu isi.
Abraham Lincoln
7. Louis Pasteur: Uyu ni Umufaransa w’umuhanga mu bijyanye n’Ubutabire, akaba afatwa nk’inkingi mu kurengera ubuzima bwa muntu kuko yagize uruhare rukomeye mu guhindura isi avumbura amwe mu mahame arengera ubuzima bw’umuntu, ahagana muw’1800.
Louis Pasteur Krusen yanditse ko uyu yamenyekanye kubera kuvumbura ibijyanye n’inkingo (gukingira) za Virusi zitandukanye, bagiteri ndetse n’ibindi. Uyu kandi ngo yigeze kwandikira umuntu w’inshuti ye ko yumva agiye kuvumbura ibitangaza, akaba ngo yarafataga umwanya muri Laboratwari ye agasenga Imana ngo imwongerere ubwenge no gucengerwa n’akazi yakoraga. Bivugwa ko yari umugabo wubaha imyizerere ye, akaba yarabarizwaga muri kiliziya gaturika.
Ngabo bamwe mu bantu bagize uruhare rukomeye mu guhindura isi, kimwe n’abandi benshi batavuzwe. Ubuhanga bwabo mu buzima busanzwe bwatumye isi ibibukira ku byo bakoze.


c: text/html

text:
Ubundi umuryango uzana umukozi w’umukobwa (abenshi bakunze kwita umuyaya) kugira ngo afashe urugo imirimo iba yabaye myinshi nko kurera abana , gufura, guteka n’ibindi. Ariko hari igihe kigera, umwana w’umukobwa agasabwa gufasha umuryango mu bitaramuzanye-agasabwa igituba n’umugabo.
Ni iyihe mpamvu itera umugabo gusaba igituba umuyaya, ni gute byakwirindwa. Muri iyi nkuru ndatekereza kuri iki kibazo cy’ingutu cyugarije ingo zitari nke.
IMPAMVU ZITURUKA KU BAGORE
1.umugore ashobora kuba afite akamenyero ko kwima umugabo. Hari abagore bamara kubona bashikamye mu rugo bakareba umugabo nk’ikimbwa ihaze.Umugabo yagira ati”hindukira”ati “mvaho ndiruhiye, ndimo gusinzira”
2.abagore benshi bamara gushaka ntibakomeze kwiyitaho no kwisukura nk’uko babikoraga bakiri iwabo, bakifata uko babonye ku buryo gutera umugabo appetit biruhanya ho gato
3.Hari igihe umugore aba ari we utunze urugo bityo agatekereza ko afite agaciro mu rugo kurusha umugabo ,ibi bigatuma asuzugura umugabo
IMPAMVU ZITURUKA KU BAGABO
1.Rimwe na rimwe impamvu umugabo yimwa igituba bituruka kuri we. Nta mugore uyobewe icyamukuye iwabo. Hari abagabo batekereza ko umugore ari igikinisho cy’igitsina uhirika hasi ukurira nk’uwurira igare. Hari abagabo bava mu kabari n’ijoro banuka inzoga n’amatabi mu gicuku ati “hindukira”Abagabo bagomba kumenya ko abagore badashimishwa n’igitsina batiteguye, batanabonamo inyungu.
2.Ingeso y’ubusambanyi.Hari abagabo bakunda igituba cy’uwo ari we wese bityo akaba ari ibyiza kuba hari ikindi gituba hafi aho
1.Hari igihe umuyaya ubwe yihigira umugabo, akarushanya na nyirabuja kurimbira umugabo.Agahora yikoresha ibintu bishobora kugusha umugabo.
2.Ubwoba bw’umuyaya. Umuyaya ashobora gutinya kwirukanwa ku kazi akemera agatanga igituba
INGARUKA MBI MU GUSWERA
UMUYAYA
1.Umugabo asuzuguza umugore we mu maso y’umuyaya
2.umugabo aba yitesheje agaciro
3.Urugo rushobora gusenyuka
4.Kwandura indwara z’ibitsina nk’ INDWARA YA SIDASIDA n’imitezi
UBURYO BWO KUBYIRINDA
1.Mugore ita ku mugabo wawe. Muhe igituba Muhe igituba aho agishakiye hose. Wimurakaza ngo utume atekereza ku muyaya, abagabo bamwe ni abanyantege nke. Musobanurire mu rukundo uko uba wumva umerewe igihe akikwatse utameze neza kugira ngo yisubireho.
2.Mugore ifate neza,isukure. Abagabo bakunda abagore biyitaho. Bwa bwiza bwawe umugabo aracyabukeneye. Cyangwa uragira ngo ajye kubuhiga ahandi!
3.Mugabo menya ko umugore atari ingamiya yawe. Menya kumusaba no kumushimisha
4. Menya ko umuyaya ari umukozi atari umugore wawe. Tunga imboro yawe hirya!
5.Muyaya,waje gushaka akazi ntiwaje gushaka umugabo no gusenya ingo z’abandi.

robotstxt: allowed

filter: keep


text:
jeu.
01
août
2013
Tariki 15 kugeza 17 Nyakanga 2013, Umushumba wa Diyosezi ya BYUMBA, Serviliyani NZAKAMWITA, Abaseridoti, Ababikira n’Abalayiki bose bagera kuri 52, bakoze urugendo nyobokamana i Namugongo muri Kampala, mu gihugu cy’abaturanyi cya Uganda, ahantu hiciwe abakirisitu bazira Ukwemera kwabo. Uru rugendo rukaba ari kimwe mu bikorwa byinshi byateganyijwe na Diyosezi ya BYUMBA mu kwizihiza uyu umwaka w’Ukwemera.
Namugongo aho ni mu nkengero z’umugi wa Kampala, hakaba hariciwe Abakirisitu b’Abagatolika 22 n’Abakirisitu b’Abaporoso 23 hagati y’umwaka wa 1885na1887 bazira ko bemera Kirisitu, bazira ko hari undi mwami ubayobora utari Kabaka, ko hari indi ngoma bategereje atari iya hano ku isi, ko bumvira iyo Mana yabo kurusha uko bayoboka umwami n’ibyegera bye kandi ko aba na bo bategetswe kuyumvira no kuyiyoboka. By’agatsinda izo ntwari, benshi muri bo bari abagaragu ba hafi b’umwami bari baratoranyijwe mu turere twose tugize ubwami bw’Ubuganda ngo baze ibwami kuhasusurutsa buri wese mu ngabire ye. Baje kwiga rwihishwa iby’ubukirisitu bigishijwe n’abamisiyoneri; nyuma ariko batangira guhamya Kristu mu bikorwa no mu mvugo ku mugaragaro, bavuga ko Imana yo mu ijuru ariyo nkuru, ko isumba Kabaka (umwami), ko Kabaka na we agomba kuyiyoboka, ko iwabo h’ukuri ari mu ijuru, ndetse bitandukanya n’ingeso mbi, maze ibyo byitwa kugoma, kugomesha no kuyoboka izindi mana n’abandi bami batari Kabaka. Byaje kubaviramo kwicwa batwitswe mu miba y’inkwi, batemwe, bashinyaguriwe aka shebuja Yezu Kristu n’abandi bose bahowe Ukwemera kwabo. Ni yo mpamvu rero twagiye kureba aho izo ntwari zaguye no kuzirikana ku butwari bwabo kugira ngo natwe dukomere mu kwemera.
Abakoze urwo rugendo rutagatifu basuye ahandi hantu hatatu izo ntwari zaguye mu mugi wa Kampala no ku nkengero z’ikiyaga cya Victoria ahitwa Munyonyo, henshi muriho hakaba hubatse insengero n’amaparuwasi, hari n’abafasha abahasuye kumenya ibyahabereye. Twakwibutsa ko umunsi wo kuzirikana izi ntwari ari uwa 3 Kamena wa buri mwaka, umunsi w’ikiruhuko muri icyo gihugu, i Namugongo hakaba haza abantu barenze miliyoni kuri uwo munsi. Twakwibutsa ko Papa Pawulo wa VI yahasuye tariki 2/8/1969, Papa Yohani Pawulo wa II akahasura tariki 7/2/1983.
Abakoze urwo rugendo kandi bahawe Indulugensiya ishyitse n’Umushumba wa Diyosezi wari wabaherekeje. Mu Gitambo cy’Ukarisitiya, yagize ati: “ Yezu Kirisitu aho amariye gushinga Kiliziya, yayihaye ububasha bwo gukiza ibyaha”. Izo mpuhwe ushobora kuzironka ku buryo bubiri. Ushobora kuzironka mu bihe bidasanzwe nka Yubile, cyangwa igihe ugiye mu rugendo nyobokamana; ushobora kuronka kandi Indulugensiya igihe ukoze ibyateganyijwe n’ababifite ububasha bityo ukaronka izo mpuhwe, nk’igihe uvuze amasengesho agenywe cyangwa igihe wifatanyije n’abandi gutura Igitambo cya Misa inshuro izi n’izi. Musenyeri yagize ati: “Nanjye ndibubahe indulugensiya. Ibikorwa mugomba gukora kugira ngo muzitsindire ni ibi: ‘urugendo nyobokamana mwarukoze, Misa, Isakaramentu ry’imbabazi, amasengesho muribuvuge mbaha indulugensiya, n’igikorwa cy’urukundo muzakora”. Yashoje avuga ati: “Twakoze urugendo tuva iwacu dusanga Imana. Ni byo Imana yabwiye Abrahamu ngo ahaguruke ajye aho imushaka. Natwe ni byo twakoze ngo tuve iwacu tujye iwayo. Twaje kwakira ubutumwa Imana iduha ngo natwe idutume gukiza bagenzi bacu. Igihembo iduha ni ukwinjira mu rukundo rwayo”.
Twatashye rero dushishe muri Roho Mutagatifu.


text:
Reba Video
Igitsina
IBIBAZO-UMUBYEYI UTABAZA
UMUBYEYI UTABAZA
UYU MUBYEYI UGOWE YASIZE IYI COMMENTAIRE KURI "Andika kuri blog igituba":
Njyewe umugabo wanjye ntajya ashaka kunyumva , kungira inama y'icyo twakora mu rugo kandi ndabizi ko ankunda ariko niyo tujyanye ahantu agenda ansiga kandi twaba no mu nzira simbone uko muganiriza bikaba kugenda nsakuza inyuma ye . Ntashobora kumpa lifuti kandi imodoka afite zose naramufashije kuzigura nkoresheje salaire yanjye . Sha nimundwaneho naho ubundi ngiye gusenya .. bakunzi rwose bigeze aho bindenze . None ubu nahisemo kujya naNjye nceceka . ntashaka no kunyereka amafaranga ye igihe cyose aziko mfite andi . Mungire inama naho ubundi numv....
BANGAMBIKI:Kubaka urugo ni ukuganira. Wavuze neza ko uzi ko agukunda. Jya wubakira kuri iryo jambo maze ureke kurakarira umugabo. Jya uhorana umutima utuje kandi wihangane. Kwicecekera siwo muti. Jya umuganiriza ku bibazo mufitanye bidasa n'aho umutuka cyangwa umuninura. Ntibizagutangaze kandi ibibazo byinshi mu rugo hari ubwo bituruka ku butunzi. Nibyanga ku giti cyawe uzabiganirize umuryango wawe ukwegereye. Ariko ntuzagende urira uwo ubonye wese kuko benshi ntibaba bashimishijwe n'intera mugezeho, ahubwo byabashimisha mubiryaniyemo. Niko kamere muntu imeze. Tukwifurije kubaka urugo ruhire.
UYU MUBYEYI UGOWE YASIZE IYI COMMENTAIRE KURI "Andika kuri blog igituba":
Njyewe umugabo wanjye ntajya ashaka kunyumva , kungira inama y'icyo twakora mu rugo kandi ndabizi ko ankunda ariko niyo tujyanye ahantu agenda ansiga kandi twaba no mu nzira simbone uko muganiriza bikaba kugenda nsakuza inyuma ye . Ntashobora kumpa lifuti kandi imodoka afite zose naramufashije kuzigura nkoresheje salaire yanjye . Sha nimundwaneho naho ubundi ngiye gusenya .. bakunzi rwose bigeze aho bindenze . None ubu nahisemo kujya naNjye nceceka . ntashaka no kunyereka amafaranga ye igihe cyose aziko mfite andi . Mungire inama naho ubundi numv....
BANGAMBIKI:Kubaka urugo ni ukuganira. Wavuze neza ko uzi ko agukunda. Jya wubakira kuri iryo jambo maze ureke kurakarira umugabo. Jya uhorana umutima utuje kandi wihangane. Kwicecekera siwo muti. Jya umuganiriza ku bibazo mufitanye bidasa n'aho umutuka cyangwa umuninura. Ntibizagutangaze kandi ibibazo byinshi mu rugo hari ubwo bituruka ku butunzi. Nibyanga ku giti cyawe uzabiganirize umuryango wawe ukwegereye. Ariko ntuzagende urira uwo ubonye wese kuko benshi ntibaba bashimishijwe n'intera mugezeho, ahubwo byabashimisha mubiryaniyemo. Niko kamere muntu imeze. Tukwifurije kubaka urugo ruhire.
at 5:07 AM
Labels: urugo ruhire
Subscribe to: Post Comments (Atom)


text:
Babivuze mu ijoro ryo kuri iki cyumweru tariki 18 Ukuboza 2016, ubwo batangizaga itorero rigamije kwigiramo indangagaciro na kirazira z’umuco Nyarwanda hagamijwe kunoza serivisi z’urwego rw’ubuzima.
Bamwe mu baganga n’abaforumu bari muri iryo torero bavuga ko hari ibyo bazakosora muri serivisi batanga, kuko nabo ubwabo ngo babona ko hari ibyo bakorana intege nkeya, birimo kwakira abarwayi bigatuma ababagana barushaho kuremba no kutabiyumvamo bityo bakabatakariza icyizere.
Nyiranzabahimana Clémentine ni umuforumu ati Mu itorero turatozwa kuba twatanga serivisi nziza nubwo twari dusanzwe tuzitanga ariko hari ibyo tuzakosora, ibibazo bya serivisi mbi tuvugwaho turabibona ariko ndizera ko tukimara kuva hano tuzahita tubikosora.
Ruzindana Ildefonse w’umuforumu avuga ko iyo badakora neza abarwayi babagana bacika intege kandi n’ubuzima bwabo bugahungabana ndetse n’umubare w’ababagana ukagenda ugabanuka bitewe n’uko batitabwaho ariko ngo bizeye ko ibyo byose bizakemukira mu itorero.
Dr Uwinkindi François umukozi wa Minisiteri y’Ubuzima avuga ko mu rwego rw’ubuzima habonetsemo ibibazo byinshi bitandukanye harimo kutakira abarwayi neza no kudacunga umutungo w’ibigo bashinzwe kuyobora ariko ngo baje kugirango bazaganire ukuntu byanozwa.
Ati Muri segiteri y’ubuzima habonetsemo ibibazo byinshi kutakira abarwayi neza, kudacunga neza umutungo w’ibigo dushinzwe kuyobora twaje gusanga ntahandi twavana umuti w’ibyo bibazo byose tutaje ngo tuvuge ibibazo uko biri kandi tuhave twafashe ingamba.
Bamwe mu baturage bivuriza ku bigo nderabuzima bitandukanye bavuga ko hari igihe babigana barwaye aho kugira ngo bavurwe vuba ugasanga bari kuvugira kumaterefoni baseka kandi bo bari kuribwa n’uburwayi bikabababaza.
Mugisha Theogene ati Ubushize najyanye umwana ku kigo nderabuzima cya Bugarama mara amasaha atamu bataramuvura urumva iyo ari serivizi rwose mubatubwirire bisubireho.
Insanganya matsiko y’iri torero ryitwa Impesha kurama ry’abashinzwe ubuzima bagera ku 2015, igira iti « gira ubuzima wihesha agaciro.
Ibitekerezo ( 1 )
Twizere ko babandi bavuga nabi bagatuma umurwayi arushaho kuremba nabandi babanza kumva ikinamico urunana bakavugisha umurwayi aruko Ibyo biganiro birajyeye baveyo byahindutse hakurikireho itorero ryabakuru bimidugudu hari serivise batanga nabi wamubaza impamvu akagusubiza ko atajyira umushahara icyambere yiyamamaza abizi ko ntamushara sinzi impamvu azonga abaturajye yitwaje umushahara murakoze


text:
Nk’uko dusanzwe tubagezaho ubuhamya bw’abantu batandukanye, byose bigaragaza imirimo y’Imana ku buzima bw’abantu, abo yahaye agakiza, abo yahaye ubuzima n’ibindi bikomeye. Muri ubu buhamya, urasangamo umugabo umwe witwa Guillaume Bignon ukomoka mu gihugu cy’Ubufaransa wari umuhakanyi ( utemera Imana) ariko ikaza kumutunguza umucyo wayo, kuburyo anabyiga, agahinduka umuhamya w’ibyo atemeraga kubera imbaraga z’Imana.
Mu buhamya atanga, aragira ati ‘’ ntiwakumva ukuntu muri miliyoni 66 zituye Ubufaransa Imana yantoranyijemo, wakumva ntari mu buzima, ariko nshingira ku ijambo ry’Imana rigira riti ‘’ kuko yabwiye Mose iti “Nzababarira uwo nzababarira, kandi nzagirira impuhwe uwo nzagirira impuhwe.” Abaroma 9:15 Ni kwa kundi ngo mu Magana menshi y’abanyabyaha, yantoranyijemo ngo mbe inshuti, narabohowe ndamuririmbira, Imana ishimweee!!!
Guillaume Bignon
Akomeza agira ti ‘’ Navukiye mu muryango mwiza kandi unkunda mu Bufaransa, hafi y’umujyi mukuru Paris. Twari abo mu idini ya gaturika, rimwe mu madini nabonaga afasha abayabamo kubahiriza imihango y’ibyo batumva. Maze gukura sinongeye kujyana n’ababyeyi gusenga, ariko hagati aho nize gucuranga senti, nibera muri siporo. Nigaga imibare, ubugenge hanyuma nza kwiga iby’ubwubatsi muri koleji, aho naje kurangiza amashuri yanjye mu ishuri ryiza binampesha akazi keza. Ikindi cyari cyarantwaye ni ibya siporo, narabikundaga nkanabibasha.
Muri ibi byose, naje kugeraho iby’Imana mbishyira ku ruhande kuburyo ntayemeraga, numvaga ntazi ibyo ababivuga bambwira. Uko byatangiye njya gukizwa
‘’ Ndabyibuka nari kumwe n’umuvandimwe wanjye, navaga mu mikino, duhura n’abakobwa babiri b’abanyamerika, ariko bari mu Bufaransa, bari bayobewe inzira ibajyana kuri hoteli bari bacumbitsemo, nsanga hari hafi y’aho twari dutuye. Mu gihe tukivugana, uwo navugishije nsanga ni umukristo. Twaraganiriye, birumvikana ko imyumvire yanjye n’iye byari bitandukanye, nazana ibijyanye no kuryamana nkumva we siko abyumva, icyakora tukavugana ibyo gukundana.’’
Mu by’ukuri ubuhamya bw’uyu mugabo bugaragaza ukuntu, byabaye ngombwa kwitabaza Imana nubwo atayemeraga, bikarangira imutabaye. Uko yaganiraga n’uyu mukobwa havuyemo igisubizo cy’agakiza kubera imbaraga z’Imana. Nta nzira Imana itanyuramo yagushatse. Byaje kurangira uyu ahindutse umuhamya w’ibya Yesu neza, kandi agerekaho no kujya kubyiga ( Tewolojiya).
Ibyo atemeraga ubu ni umuhamya wabyo. Yesu yagushatse ntaho wamucikira, afite imbaraga zihambaye zihindura umuntu, zikamukura mu bubata bw’ibyaha, ugahinduka imbata ya Kristo, ukavuga nka wa muririmbyi ngo ‘’ Singikora ibyajyaga binezeza ubu nkora ibyo ntikoresha.’’
Pawulo hari aho yageze aravuga ngo sijye uriho, ni Kristo uriho muri jye, kuko nawe yabanje kuba urenganya ubwoko bw’Imana, atumva iby’ubutumwa bwa Yesu, ariko nyamara yaje guhinduka imbata ye n’umuhamya w’ibya Yesu, hafi kurusha ababanye nawe imbonankubone.
Nawe Yesu yaguhindura umwemereye, ibyo wiringiye bizarangira, ariko Yesu uko yahoze, uyu munsi niko ari kandi niko azahora iteka ryose, umwiringire, nawe azazana impinduka mu buzima bwawe. Imana iguhe umugisha, Amen. www.christiantoday.com


text:
ven.
27
mai
2011
lSOMO RYA MBERE
Igitabo cy’Ibyakozwe n’Intumwa (Intu 8, 5-8.14-17)
5Filipo aramanuka ajya mu mugi wa Samariya, yigisha abahatuye ibya Kristu. 6Rubanda bashishikariraga n’umutima umwe inyigisho za Filipo, kuko bari barumvise ibitangaza yakoraga kandi bakanabibona. 7Koko rero roho mbi zasohokaga mu bari bahanzweho zisakuza, ibimuga byinshi n’ibirema bigakira. 8Nuko muri uwo mugi haba ibyishimo byinshi.
14Intumwa zari i Yeruzalemu zimenye ko muri Samariya bakiriye ijambo ry’Imana, ziboherereza Petero na Yohani. 15Bagezeyo basabira Abanyasamariya kugira ngo bahabwe Roho Mutagatifu, 16kuko ari nta n’umwe muri bo yari yaramanukiyeho ; bakaba bari barabatijwe gusa mu izina rya Nyagasani Yezu. 17Nuko Petero na Yohani babaramburiraho ibiganza, maze bahabwa Roho Mutagatifu.
ZABURI (Zab 66 (65), 1-3a, 4-5, 6-7a, 16.20)
Inyik/ Mahanga yose nimusingize Imana, nimurate Uhoraho !
Mahanga yose nimusigize Imana,
muririmbe ikuzo ry’izina ryayo,
muyikuze muvuga ibisingizo byayo.
Nimubwire Imana muti
«Mbega ibikorwa byawe ngo biratera ubwoba !»
Abatuye isi bose bapfukamye imbere yawe,
bakagucurangira baririmba izina ryawe !
Nimuze mwirorere ibikorwa by’Imana,
yo abantu batinyira imyato.
Yahinduye inyanja ubutaka bwumutse,
n’uruzi barwambuka ku maguru rwakamye kare,
ni yo mpamvu tuyigirira ibirori.
Ku bubasha bwayo iraganje ubuziraherezo.
Abubaha Imana mwese nimuze mwumve,
mbatekerereze ibitangaza yankoreye.
Imana iragahora isingizwa,
yo itirengagije isengesho ryanjye,
cyangwa ngo ireke kungirira ubuntu.
ISOMO RYA KABIRI
Ibaruwa ya mbere ya Mutagatifu Petero Intumwa (1 Pet 3,15-18)
Bavandimwe, 15nimwubahe Kristu mu mitima yanyu kuko ari We Nyagasani. Nimuhore mwiteguye guha igisubizo umuntu wese, uzagira icyo ababaza ku byerekeye ukwizera kwanyu. 16Nyamara ariko mujye mubikorana ubugwaneza n’icyubahiro kandi mufite umutima utaryarya, kugira ngo nibanababeshyera, abasebya imigenzereze yanyu muri Kristu bazakorwe n’ikimwaro. 17Koko rero, icyaruta ni ukubabazwa mukora neza niba ari ko Imana ibishaka, aho kubabazwa mukora nabi. 18Koko rero Kristu ubwe yapfuye rimwe rizima azize ibyaha by’abantu; bityo nubwo ari intungane, apfira abagome kugira ngo abayobore ku Mana abanje gupfa ku bw’umubiri, hanyuma agasubizwa ubuzima ku bwa Roho.
IBANGONDIRIMBO RIBANZIRIZA IVANJILI (1 Yh 5, 6)
Alleluya Alleluya
Muri Roho Mutagatifu,
nimuhamye ko Yezu ari Umwana w’Imana,
kuko Roho ari ukuri.
Alleluya.
IVANJILI
+ Yohani (Yh 14, 15-21)
Muri icyo gihe, Yezu agiye kuva kuri iyi si ngo asange Se, yabwiye abigishwa be ati 15«Niba munkunda koko, muzubaha amategeko yanjye. 16Nanjye nzasaba Data azabahe undi Muvugizi, uzaza kubana namwe iteka. 17Uwo ni Roho Nyir’ukuri isi idashobora kwakira, kuko itamubona kandi ntimumenye. Mwebwe ariko muramuzi, kuko abana namwe kandi akababamo. 18Sinzabasiga muri imfubyi, nzagaruka mbasange. 19Hasigaye igihe gito isi ntizongere kumbona. Ariko mwe muzambona, kuko ndiho kandi namwe mukazabaho. 20Uwo munsi muzamenya ko mba muri Data, kandi namwe mukaba muri jye nk’uko nanjye ndi muri mwe. 21Umenya amategeko yanjye kandi akayubaha ni we unkunda. Kandi rero unkunda azakundwa na Data, nanjye nzamukunda kandi nzamwiyereka.»


text:
Mu kiganiro yagiranye n’abanyamakuru kuri uyu wa Kane, Sanjeev Anand, Umuyobozi mukuru wa BPR yatangaje ko amasezerano y’ubufatanye Rabobank yagiranye n’ibindi bigo by’imari ari byo Norfund na FMO, azatanga amahirwe menshi kuri Banki y’Abaturage isanganywe umunyamigabane mukuru Atlas Mara.
Sanjeev yagize ati “BPR twishimiye ubu bufatanye bw’umunyamigabane ukomeye muri banki yacu, akaba n’umuterankunga w’ibanze mu kubaka urwego rw’imari ruhamye muri Afurika yo munsi y’ubutayu bwa Sahara.”
Norfund, FMO na Rabobank bisanzwe bifite imigabane mu bigo bitanga serivisi z’imari bitandukanye muri Afurika yo munsi y’Ubutayu bwa Sahara.
Ibyo bigo uko ari bitatu byiyemeje kugirana ubufatanye hagamijwe cyane cyane gushyiraho ibindi bigo by’imari bifite ubushobozi bwo gufasha ibigo bito n’ibiciriritse, ibyaro ndetse n’abandi bakiriya bose batashoboraga kugezwaho serivisi z’imari mu buryo bworoshye.
Berry Martin, Umwe mu bagize inama y’Ubutegetsi ya Rabobank yatangaje ko ibikorwa by’icyo kigo bigamije gushora imari no gushyiraho ibigo bihamye, bitanga serivisi mu bihugu biri mu nzira y’amajyambere, cyane cyane ibiherereye munsi y’ubutayu bwa Sahara.
Yagize ati “Ibi bijyamye neza n’icyerekezo na gahunda yacu nka banki igamije guteza imbere ubuhinzi, yibanda cyane mu gufasha abakiliya gushaka ibisubizo no guhaza Isi mu mwaka wa 2050. Ni ngombwa cyane rero ko duharanira icyatuma tubigeraho.
Guhuriza hamwe ingufu, imari, ubumenyi n’ubunararibonye by’ibigo bikomeye kandi byizewe cyane nka Norfund na FMO, ni intambwe ikomeye izatuma byose bigerwaho.”
Ubufatanye bw’ibyo bigo uko ari bitatu ni amahirwe akomeye kuri BPR, kuko bugiye gutuma Rabobank iba Umunyamigabane ukomeye kurushaho, bityo binahe abagize inama y’ubutegetsi ubumenyi bwisumbuye n’ubunararibonye bwihariye, buzatuma ibasha kunoza gahunda n’icyerekezo cy’iterambere ifite.
Rabobank yari isanzwe ifatanya na BPR mu bya tekiniki ndetse no mu kunoza imiyoborere, bikazakomeza ari na ko hashyirwaho izindi gahunda zigendeye ku bunararibonye n’ubushobozi bw’abafatanyabikorwa bashya.
Ubwo bufatanye bwa Norfund, FMO na Rabobank buzibanda ku mugabane wa Afurika, aho hazashyirwaho ikigo gishinzwe ishoramari n’iterambere, kikazitwa ARISE, kikazatangirira mu bihugu 20, kikazatangira kandi gukora kuwa 1 Mutarama 2017.
Icyo kigo ngo kizashora amadolari ya Amerika miliyoni Magana atandatu na mirongo itandatu (USD 660M) ateganywa ko aziyongera kugera kuri miliyari imwe, akazashorwa mu gufasha ibyo bigo ndetse n’ibindi bito bifitemo imigabane.
Rabobank ni banki yo mu Buholandi ifite imisusire nk’iya Koperative, ikaba Umunyamigabane wa kabiri wa BPR kuva mu 2008, ubwo yaguragamo imigabane 35%, mu gihe Umunyamigabane wa mbere ari Atlas Mara ifitemo imigabane 62%, ari na yo yabumbiye hamwe iyo banki y’abaturage na banki y’amajyambere (BRD) cyari kimaze kugura.
Norfund ni ikigega cyo muri Norvege, gishinzwe ishoramari mu bihugu bikiri mu nzira y’amajyambere, kikaba cyarashyizweho n’Inteko Ishinga Amategeko y’icyo gihugu mu 1997.
FMO na yo ni banki yo mu Buholandi ishinzwe iterambere, ikaba itera inkunga ibigo byo mu bihugu bikiri mu nzira y’amajyambere n’indi mishinga mishya, aho iba ifatanyije na ba rwiyemezamirimo.


text:
U Rwanda ni kimwe mu bifite umubare munini w’abagore kuko abagera kuri 52% by’abanyarwanda ni abagore.
Umuyobozi w’Umuryango mpuzamahanga nterankunga ishami ry’u Rwanda (ActionAid Rwanda), Uwamariya Josephine, avuga ko imyumvire ivuga ko abagore ari bo bagenewe gukora imirimo yo mu rugo ikwiye guhinduka niba u Rwanda rukeneye gukomeza gutera imbere.
Uwamariya yagize ati “Gutora inkwi, kurera umwana, kwita ku murwayi, kumesa imyenda, guteka, ni imirimo ifata igihe ariko idahemberwa, ariko umugabo n’abandi bakavuga ko nta kintu uwo mugore akora, ni iki babyishyura? Ntugatinyuke kuvuga ngo madamu nta kintu akora kubera ko hari ibindi aba yakoze n’ubwo bidahemberwa amafaranga. Bene iriya mirimo ni ngombwa, ikwiye kwitabwaho, ni ingenzi cyane kuko ifasha. Umugabo ajya kuzana ibindi kuko yaraye ariye ameze neza”.
Imirimo idahabwa agaciro ni imirimo usanga igoye abayikora ndetse ishobora no kugira ingaruka mbi ku buzima bwabo. Kudaha agaciro iyo mirimo kandi ngo bishobora kuba bimwe mu byakurura amakimbirane mu muryango ndetse no gucana inyuma ku bashakanye.
Uwamariya akomeza agira ati “Iyo umugabo ataha ntahe agaciro ibyo madamu we yiriwemo, ni bwo cya gihe atangira no kumubona atarava koga akamubwira ngo ntujya ukaraba. Iyo amaze kubona ko umugore we atoga ubwo ni bwo atangira kutamwifuza akigira ahandi, akamuca inyuma.”
Abagabo bo mu Rwanda ngo bakwiye kugera ku rwego rwo kumva ko nta mirimo yagenewe abagore gusa. Guheka umwana, gukubura, guteka, kumesa imyenda ngo ni imirimo abagabo badakwiye kwihunza ngo iharirwe abagore gusa.
Hirya no hino mu gihugu usanga hari bamwe mu bagabo bagerageza gukora iyi mirimo, ariko rimwe na rimwe bagacibwa intege na bagenzi babo babumvisha ko abagore babo babagize inganzwa ndetse ko babaroze.
Leta n’indi miryango itandukanye barasabwa gukomeza gufasha mu guhindura imyumvire y’abaturage kuri iki kibazo kugira ngo iyi mirimo ijye ihurirwaho n’umugabo n’umugore mu rwego rwo kwihuta mu iterambere kuri bose.
Ubushakashatsi bwakozwe na ActionAid Rwanda mu 2015, bwagaragaje ko abagore 91% bo mu Rwanda bakora imirimo idahabwa agaciro, itanahemberwa (unpaid care works) nk’akazi ka buri munsi. 41% by’igihe cya buri munsi cy’abagore ngo bakimarira mu mirimo irimo gutora inkwi no kuvoma amazi, ibintu bigaragaza ko hakiri umubare munini w’abanyarwandakazi bakora imirimo idahabwa agaciro kandi nyamara itwara umwanya wagakozwemo indi ibyara inyungu rusange mu iterambere ry’igihugu.


text:
sam.
26
avril
2014
Bavandimwe,
Kuri iki Cyumweru gikurikira Pasika, Yezu Wazutse aje adusanga kandi atwifuriza amahoro, nta kindi adusaba usibye kuba abatagatifu, Kiliziya Umubyeyi wacu irabigaragaza uyu munsi ishyira mu rwego rw’abatagatifu intwari ebyiri arizo: Papa Yohani XXIII na Papa Yohani Pawulo II.
Umunsi tubatizwa, Ubatiza yadushyize ku mutwe umwambaro wererana agira ati akira umwambaro wera de, uzira icyasha, maze uzawugeze imbere y’umucamanza,Yezu Kristu utanduye, kugira ngo uzaronke ubugingo bw’iteka. Uwo mwenda wera de utwibutsa ko kera muri Kiliziya, abamaze kubatizwa bamaraga icyumweru cyose bambaye imyenda yera kandi bakicara ukwabo muri Kiliziya, icyumweru cyarangira bakambara imyenda isanzwe kandi bakicarana n’abandi, ariko bagasabwa kutagira icyo bahindura imbere mu mitima yabo, natwe ntiduhinduke babi, twarazutse, tugomba rero kwifata iteka nk’abazutse ku cyaha n’urupfu.
Nk’uko Petero Mt abitubwira mu isomo rya kabiri, duharanire kwirinda ikintu icyo ari cyo cyose gishobora kutwanduza. Koko rero shitani n’ibyifuzo bibi bihora bitwubikiye ngo bidusubize mu bwandu, mu cyaha, duharanire kubisubiza inyuma, kubica intege, kubirwanya no kubitsinda. Twibuke ko Yezu yazanwe mu nsi no gutsinda no guheraheza icyaha, urupfu rwe rukagitsemba mu mitima yacu, ibyo byose bitwumvisha ko yifuzaga akomeje kutubabarira ibyaha byacu. Ni nacyo cyatumye arema Isakaramentu ry’imbabazi, ariryo rya Penetensiya, nk’uko twabyumvise mu Ivanjili aho abwira intumwa ze ati: “Nimwakire Roho Mutagatifu, abo muzakiza ibyaha bazabikizwa, abo mutazabikiza bazabigumana”. Intumwa zoherejwe kugira ngo zikomeze umurimo yari yaratangiye. Zari zuzuye Roho Mutagatifu kandi zifite ububasha bwo gukiza ibyaha.
Ngicyo icyitwemeza ko twagiriwe impuhwe koko, tukaba dufite amahoro muri twe. Izo mpuhwe twaziherewe ibyaha twacumuye ku Mana no kuri bagenzi bacu. Kristu arashaka amahoro,umubano w’Imana n’uwa bagenzi bacu, ibyo tukabihabwa no kugirirwa imbabazi n’Imana no kuzigirira bagenzi bacu.
Yezu ati”Nimugire amahoro”, Amahoro yacu nk’abakiristu ni ukubaho uko Yezu abishaka, kugira imyifatire nk’iya bariya Bakiristu ba mbere, imyifatire yabo tuyifatireho urugero, iwacu mu ngo no mu Miryango-Remezo tubarizwamo. Barangwaga kandi bagashishikarira kunva inyigisho z’intumwa, gushyira hamwe, kumanyura umugati no gusenga. Mu ntangiriro ya Kiliziya iyo bavuga imanyura ry’Umugati bihuje n’Igitambo cy’Ikaristiya mu mvugo ya Kiliziya mu gihe cyacu. Bashyiraga hamwe, bakavuga rumwe, bari bahuje umugambi wo gukiranuka. Tubigane natwe.
Padiri Viateur SAFARI


text:
Ibyiringiro by’ abizera. Pastor Desire Habyarimana
Zaburi 125:1 Abiringiye Uwiteka bameze nk’ umusozi wa Siyoni utabashika kunyeganyezwa, Ahubwo uhora uhamye iteka ryose.
Intego: Ibyiringiro by’ abizera.
Dufite ibyiringo bitadukoza isoni Tito 2:13 havuga ngo: Dutegereje ibyiringiro by’ umugisha ari byo kuzaboneka k’ ubwiza bwa Yesu.
Ari nta byiringiro dufite ntabwo twabaho ubuzima nk’ubwo tubaho; twakora nk’ibyo abandi bose bakora ariko impamvu tudakora ibyaha ni uko twiringiye Imana kandi tuzajya no mw’ ijuru.
1Timoteyo 4:9-10 Havuga ngo: Iri jambo ry’ibyiringiro rikwiye kwemerwa rwose: Kuko impamvu tugoka tukarwana nuko twiringiye Imana ihoraho ariyo mukiza w’ abantu ariko cyane cyane w’abizera. Impamvu turwana na kamere y’ umubiri ntitubeshye nk’ abandi, ntidukore nk’ ibyo ab’ isi bakora ni uko twiringiye Imana. Ibyiringiro byacu ni Yesu kandi umwiringira ntazanyeganyezwa na hato.
Ibinyeganyeza abantu b’ Imana birahari ni byinshi ariko kuko twiringiye uwanesheje byose natwe tuzagenda tunesha. Kuko uwo twiringiye yanesheje rero kura amaso ku bibazo uyashyire k’ukemura ibibazo.
Hari ubwo usanga abantu banze kwiringira Imana ugasanga imitima yabo yiringiye ibindi cyangwa abantu, ariko kuko badahoraho cyangwa babasha guhinduka ejo bikakugora. Wakwiringira ubutunzi ejo bukagenda, wakwiringira ubuzima bugahinduka ariko uwiringiye Imana ntazakorwa n’ isoni iyo ikinze ntawakingura, ikinguye ntawakinga niyo ifite ijambo rya nyuma ku buzima bwawe.
Rimwe i Baburoni umwami yashinze igishushanyo ategeka abantu ko bagisenga, ariko hari abasore 3 banze kugisenga Daniyeri 3:19-27 Umwami arabahamagara arababaza ati ni iyihe Mana mwiringiye yabakura mu maboko yanjye? Bati: Imana twiringiye n’ubwo itadukiza nta mpamvu yo gusenga ibishushanyo; kandi koko usomye inkuru neza irangira Imana yabakijije umuriro ugurumana : ntacyo babaye kuko Umwana w’ Imana yabanye nabo mu mumuriro.
Nkwifurije ko Imana yabana nawe mu bibazo byawe niba ariyo yonyine wiringiye.
Hari abantu banga kwiringira Imana bafite ubutunzi bakena bakabona kuyiringira ariko: niba ukiri muto, ukaba ukiri muzima, abantu bakigukunda, utarasaza ngusabye ko wakwiringira Imana kuko niyo yonyine idahinduka na rimwe. “Wibuke umuremyi wawe iminsi mibi itaraza ubwo uzajya uvuga uti sinejejwe nabyo”. Umubwiriza 12
Birashoboka ko abakagufashije aribo baguca intege , birashoboka ko abakagufashe mu mugongo aribo bakubereye ikigeragezo, birashoboka ko wageragerejwe no mu nzu y’ Imana ugakomereka ariko humura Yesu ntahinduka kura amaso ku bantu uyashyire k’ushobora byose, we ntahinduka nk’ abantu.
We kugira ibyiringiro bivanze ngo uyu munsi ube wiringiye Imana ejo abantu. Siko bigomba kuba ahubwo ukundishe Imana umutima wawe wose n’ ubwenge bwawe bwose n’ imbaraga zawe zose.
Mwari kumwe na Pastor Desire ubakunda akabifuriza amahoro y’ Imana.


text:
Rwanda : Burera: Barasabwa kugana ibigo by’imari bizigamira kandi banaka inguzanyo
Abaturage bo mu karere ka Burera barasabwa kwitabira ibigo by’imari bizigamira kandi baka n’inguzanyo kuko aribo byashyiriweho bityo biteze imbere.
tariki ya 06/06/2012 ubwo batahaga SACCO y’umurenge wa Butaro yitwa SACCO Ndorwa, mu karere ka Burera, Habyarimama Gilbert umuyobozi wungirije w’ikigo cy’igihugu gishinzwe amakoperative, ushinzwe za SACCO yashishikarije abaturiye iyo SACCO kwitabira kuyikoresha.
Kuba abanyamuryango ba SACCO Ndorwa biyujurije inzu ikigo cy’imari cyabo kizajya gikorera mo ni igikorwa cyiza. Bakwiye gushishikariza n’abandi kuyigana bakabitsa mo ndetse bakanaka n’inguzanyo zo gukora imishinga iciriritse yo kubateza imbere nk’uko Habyarimama yabitangaje.
Yakomeje abwira abanyamuryango ba SACCO Ndorwa ko amafaranga babitsa mo atari ay’uyobora iyo SACCO, ahubwo ni ayabo niyo mpamvu bagomba kuyakoresha nk’uko yakomeje abibasaba.
Sembagare Samuel umuyobozi w’akarere ka Burera nawe yasabye abanyaburera bose muri rusange kwitabira gahunda yo kuwizigamira kugira ngo bategue ejo hazaza habo. Agira ati “nta gihugu cyatera imbere gifite abaturage batizigamira”.
Yakomeje asaba abanyaburera kugabanya amasaha yo kujya mu kabari ahubwo bitabira umurimo, maze amafaranga bakorera bakajya kuyizigamira aho kujya kuyanywera bakayasiga yose mu kabari.
SACCO y’umurenge wa Butaro yatangiye gukora mu mwaka wa 2009. Yaje kubona icyangobwa kiyemerera burundu gucuruza amafaranga mu mwaka wa 2011. Mbere ikaba yarakoreraga mu nzu yatizwaga n’umurenge wa Butaro ariko itari ijyanye n’igihe.
Amafaranga y’abanyamuryango ndetse n’izindi nkunga nibyo byifashishijwe maze hubakwa inzu nini yujuje ibyangombwa bisabwa kugira ngo SACCO Ndorwa ikorere ahantu haboneye. Iyo nzu yuzuye itwaye amafaranga y’u Rwanda miliyoni 21.955.964 Frws.
Ubwo hatahagwa SACCO y’umurenge wa Butaro, hatashwe n’izindi SACCO ebyiri zo mu mirenge ya Rugengabari na Rwerere mu karere ka Burera.


text:
Nyamasheke: Bibwiraga ko banki ziyobokwa n’abakire gusa
Bamwe mu rubyiruko rwo mu karere ka Nyamasheke bavuga ko bibwiraga ko banki ziyobokwa n’abantu bafite amafaranga menshi bakumva ko nta mpamvu yo kuzigana kubera ko bataragera ku bushobozi bukomeye. Nyuma yo gusobanurirwa n’abayobozi b’ibigo by’imari bikorera mu karere ka Nyamasheke bakababwira ibyiza byo gukorana n’ibigo by’imari, uru rubyiruko ruratangaza ko rwamaze gutinyuka ndetse ngo bagiye gutangira gukorana n’ibigo by’imari... Read More


text:
Ndi hano nimunshinze imbere y’Uwiteka!
“Muzi yuko nagenderaga imbere yanyu, uhereye mu buto bwanjye kugeza ubu. Ndi hano nimunshinze imbere y’Uwiteka, n’imbere y’uwo yimikishije amavuta. Mbese hari uwo nanyaze inka ye cyangwa hari uwo nanyanze indogobe ye! Ninde nariganije ibye? Ninde nahase? Cyangwa ninde natse impongano ikampuma amaso, ngo mbibarihe. Baramusubiza bati: “Ntabwo waturiganije, kandi ntabwo waduhase, nta nicyo wanyaze umuntu wese” ! Samuel 12 : 2-4
Ubu buhamya burakomeye! Abazi amakuru ya Samuel , nyina yamujyanye kumutura Imana mu rusengero ngo akimara gucuka ( Kureka ibere). Kuva icyo gihe kugeza ameze ameze imvi no gupfa ngo yabaga mu rusengero.
Ni ukuvugako abantu yabwiraga aya magambo ngo nibamushinze, bari bamuzi neza cyane. Kandi burya ntiwatinyuka kuvuga gutya nawe hariho icyo wishinza.
Ikindi Samuel aratanga abagabo imbere y’abantu, n’imbere y’Imana izi imitima y’abantu, Imana itagira icyo ihishwa : “ Uwiteka n’uwo yimikishije amavuta, nibo bagabo bahamya uyu munsi ko ntacyo mwambonyeho. Baravuga bati : “ Niwe Muhamya”
Nandika aya magambo ndibaza nti, ese ari njyewe natinyuka guhagarara imbere y’abantu banzi n’Imana nkabaza ikibazo gisa gutya.
Abandi batinya kubibaza ngo batumva ibintu bikarishye mu matwi yabo.
Imana itwubakire ubuhamya bwiza, haba mu murimo w’Imana, haba mu rugo, haba mu bana nabyaye, haba mu baturanyi aho ntuye.
Hari igitekerezo cy’umuntu ngo wasengaga abwira Imana ko rwose yamaramaje kujya mu ijuru, bukeye ngo abaza Imana niba rwose ibona akwiriye kuba yajyayo. Imana ngo yamusabye kujya kubantu batandukanye ababaza niba koko uko bamuzi , babona iryo juru arikwiriye mu yandi magambo niba bamutangira ubuhamya. Ngo yahereye ku bana be nabo bati : “ Papa, uhora utuzanira bombo na biswi, uri papa mwiza”, abaza umugore we nawe ati “ Rwose mugabo wanjye iryo juru wararikoreye urarikwiriye”, abaza abaturanyi: “ murokore rwose uri umuntu mwiza ukwiriye ijuru”….. uretse ko nyuma yo kubaza aba bose , Imana yamusabye no kubaza umutima we niba nta rubanza umucira…….
Niba tuvuga ko tuzi Imana, dukwiye no kugira ubuhamya bwiza tukiri mwisi. Ndabibifurije.
Alice


text:
Mugihe ushaka ko ubucuruzi bwawe bwi ngengwa bihe butera imbere bukaba ubucuruzi buharaho, bisaba ko ukora ibintu mu buryo butandukanye. Ibi byaba bivuze iki ku bucuruzi bwawe? Ugomba kwitondera ibi bikurikira:
Shakira ubucuruzi bwawe ubuzima gatozi
Abakorana nawe ubucuruzi bemewe n’amategeko baba bashaka kubona ubucuruzi bwawe bwemewe n’amategeko. Ukeneye kugaragaza ko ibyo ukora bitandukankye nawe ko bifite ubuzima gatozi nawe ukagira ubwawe. Ukeneye umwa vocat kugirango akungure inama ku bucuruzi ushaka gukora. Igihe umaze kubona ibyangombwa byose bijyanye n’ubucuruzi ushaka bifate ko leta n’izindi nzego zose zizi ubwo bucuruzi bwawe. Icyo gihe rero bivuze ko ugomba guzajya utanga imisoro, amaraporo ya buri mwaka, n’ibindi byangombwa bizagusaba kubitaho umwanya n’amafaranga.
Bika amadosiye y’icungamari nkuko bitegangywa n’amategeko. Abantu n’abandi bacuruzi cyane cyane abakuguza cyangwa se abaguha ibikoresho bazakenera kumenya uko wunguka cyangwase uhomba kugirango bakomeze kukugirira ikizere.
Ugomba kubika amadosiye ajyanye n’ubucuruzi bwawe uyatandukanyije nibindi bintu bitajyanye nabwo. Hari igihe biba ngombwa ko ubucuruzi bwawe bukorerwa igenzura n’ikigo gishinzwe imisoro cyangwa se aba auditeur bigenga. Kubibika neza bishobora kuguhenda kubera ko bikenera ubumenyi bw’inzobere mw’icungamari n’icunga mutungo, abacuruzi benshi ibyo ntabwo bakunze kubimenya bivuze ko bagomba kugira abacunga mari mu bucuruzi bwabo. Kugukorera igenzura ry’umutungo byonyine byagutwara ibihumbi byinshi bya mafaranga, bikurikije uko ubucuruzi bwawe bumeze.
Related Posts by Categories


text:
Yesaya 8:17 “Nuko Uwiteka wimaga amaso ab’inzu ya Yakobo, nzamutegereza murindire.”
Imana iba ihari, uko waba wumva umeze kose. Biroroha kuramya Imana iyo ibintu byose bigenda neza mu buzima- iyo ufite ibyo kurya, ufite inshuti, ufite umuryango, ubuzima bwiza, amahirwe agusekera muri byose. Ariko ibintu ntibihora ari byiza mu buzima. Waramya Imana ute rero muri icyo gihe cy’ibibazo? Wakora iki iyo Imana isa n’iyaguteye umugongo ikajya kure nko ku kwezi?
Ikigero gihanitse cyo kuramya Imana, ni igihe ushobora kuyihimbaza nubwo uri mu mibabaro, ukayishima uri mu bigeragezo, ukayizera uri mu bishuko, ukayiyegurira uri mu burwayi, kandi ugakomeza ukayikunda n’iyo isa n’iri kure cyane.
Ubucuti bw’abantu kenshi bugeragezwa no gutandukana no kutavugana; mukaba mutandukanyijwe n’uko mutegeranye cyangwa mudashobora kuvugana. Mu bucuti bwawe n’Imana, ntawbo iteka uzumva mwegeranye. Philip Yancey yanditse neza ngo “ubucuti bwose bugira igihe cyo kwegerana n’igihe cyo kwitarurana, kandi no mu mibanire yacu n’Imana, uko twaba dusabana na yo kose, ibinti bizabogamira mu ruhande rumwe cyangwa urundi.”Icyo gihe nibwo kuramya Imana bihinduka ikibazo.
Kugira ngo ubucuti bwawe n’Imana bukomere, Imana izabugerageresha ibihe byo gusa n’iri kure-ibihe wumva isa n’iyautaye cyangwa yakwibagiwe.
“Mu bibaho byose muhore mushima, kuko ari byo Imana ibashakaho muri Kristo Yesu.” 1 Abatesalonike 5:18.
Pastor Rick Warren.


text:
Ibi yabigarutseho ku wa Gatanu w’icyumweru gishize ubwo hizihizwaga Umunsi wo kwigisha urubyiruko ubuzima bw’imyororokere ndetse n’uburenganzira bwabo wabereye mu Rwunge rw’amashuri rwa Gishambashayo mu Murenge wa Rubaya ho mu Karere ka Gicumbi.
Uyu munsi wari ufite insanganyamatsiko igira iti “ Ni uburenganzira bwanyu kumenya ubuzima bw’imyororokere.”
Ubu bukangurambaga bwateguwe n’Imbuto Foundation bwatangiwemo inyigisho zijyanye n’ubuzima bw’imyororokere cyane ku bamaze kuba ingimbi n’abangavu hagamijwe kubafasha kwirinda agakoko gatera Sida ndetse n’inda zitateganijwe.
Umulisa yatangaje ko ababyeyi n’abafatanyabikorwa bose bakwiye gusobanurira urubyiruko ku buryo bwimbitse ibijyanye n’ubuzima bwabo bw’imyororokere.
Yagize ati“ Ubu ni uburyo bwo gufasha urubyiruko rwacu cyane umwana w’umukobwa kumenya uko umubiri we uhinduka kugirango ashobore kwirinda gutwara inda zitateganijwe ndetse n’agakoko gatera Sida bashobora guhurira nabyo mu busambanyi. Izi rero ni inshingano zacu nk’ababyeyi kugira ngo dukomeze kurerera igihugu dutegura Abanyarwanda b’ejo beza badafite ibibazo.”
Imbuto Foundation imaze imyaka itandatu itangiye ibikorwa byo gufatanya n’ibigo by’amashuri bitandukanye mu Rwanda muri gahunda zo kwigisha urubyiruko ku mashuri ibijyanye n’ubuzima bw’imyororokere mu rwego rwo kubafasha kumenya imiterere y’imibiri yabo n’uburyo bashobora kwitwara cyane igihe bageze mu myaka y’ubugimbi.
Ubu bukangurambaga Imbuto Foundation ikaba yaratangiye kubukora mu rubyiruko by’umwihariko ku mwana w’umukobwa mu gihe mu Rwanda hari hatangiye kuvugwa ibibazo byo gutwita inda zitateganijwe mu bigo by’amashuri ndetse n’ubwiyongere bw’ubwandu bwa virusi itera Sida cyane mu rubyiruko.
Umwe mu babyeyi bo mu Murenge wa Rubaya waganiriye na IGIHE yatangaje ko yishimiye cyane Imbuto Foundation kubera izi nyigisho yahaye abana babo.
Karemera John atuye mu kagari ka Gishambashayo, aganira na IGIHE yagize ati “ Izi nyigisho ni ingirakamaro cyane ku bana bacu kuko nka hano mu cyaro ababyeyi ntabwo baragira umuco wo kuganiriza abana babo ku buzima bw’imyororokere; ubu rero kuba bahawe aya masomo natwe tuhibereye biratuma no mu ngo zacu bamwe bagiye kujya babikora bityo dufashe urubyiruko rwacu kumenya kurinda ubuzima bwabo no gutegura ejo habo heza.”
Umuyobozi w’Akarere ka Gicumbi wungirije ushinzwe imibereho myiza y’abaturage, Benihirwe Charlotte yibukije ababyeyi ko bafite inshingano zo gukurikirana uburere bw’abana babo babigisha indangagaciro n’uburyo bagomba kwitwara.
Yagize ati “ Igihugu cyacu kiratera imbere umunsi ku wundi, kandi ntitwagera aho twifuza mu gihe ubuzima bw’urubyiruko buri mu kaga. Ababyeyi bagomba kugira umuco wo kuganiriza abana ku bijyanye n’ubuzima bw’imyororokere. Ni inshingano zacu nk’ababyeyi ndetse n’abayobozi b’inzego z’ibanze gusigasira ubuzima bwabo bw’ahazaza.”
Urubyiruko, ababyeyi, ndetse n’abayobozi b’inzego z’ibanze bitabiriye iki gikorwa bapimwe Virusi itera Sida, ndetse bagirwa n’inama zitandukanye z’uko bagomba kwitwara.
Imbuto Foundation kandi yatanze udutabo 80 tw’’Agaciro Kanjye’ mu Rwunge rw’Amashuri rwa Gishambashayo tuzafasha abanyeshuri kwiyungura ubumenyi ku bijyanye n’ubuzima bw’imyororokere, barushaho kwirinda Sida ndetse no gutwara inda zitateganyijwe.


text:
Akenshi iyo ubajije umuntu niba ari umukristo cyangwa se niba akijijwe ikintu cya mbere abanza kukubwira ni ukukurangira aho asengera. Uyu ashobora kuba akora uko ashoboye ngo yubahirize ibyo asabwa n’idini cyangwa se itorero rye kandi rwose ni byiza. Kugira aho ubarizwa ni byiza kuko bigufasha gukorera Imana neza ariko si byiza ko idini ubarizwamo rikugiramo imbaraga kurusha Kristo wagupfiriye.
Iyo umuntu avuze ko ari umukristo ni ukuvuga umuntu wemera Kristo kuko aba amwitirirwa. Ikindi agomba kuba agendera mu murongo Imana ishakako abamo cyangwa se uharanira gusa na Yesu.
Umuntu witwa umukristo agomba kuba yemera ko Yesu yavutse, agapfa hanyuma akazuka. Ibi byose bikaba byarabaye kugira ngo umwizera wese abone agakiza. Ubukristo ni ikintu gikomeye kirenze cyane kugira aho umuntu abarizwa no gukurikiza amahame y’idini runaka.
Kugira idini umuntu abarizwamo ni kimwe ariko kandi no kuba umukristo ni ikindi. Ushobora kuba mu idini runaka ifite ibintu yemera n’ibindi byinshi itemera ariko ibi byonyine ntibyakugira uwo Imana ishaka ko uba we.
Ikintu kitugira abana b’Imana cyangwa gituma twegera Imana ni umurimo ukomeye Yesu yakoze wo kudupfira akaduhuza nayo hanyuma n’uburyo Umwuka Wera agenda adukomeza kugira ngo tube abakristo beza bihatira gushaka ibyo Imana ibashakaho.
Ubukristo bwemera ko Bibiliya ari ibyahumetswe n’Imana, ikindi bukemera Imana imwe yigaragaza mu butatu butagatifu (Imana, Umwana n’Umwuka Wera). Abakristo bemera ko umuntu yaremwe n’Imana kandi akaremwa mu ishusho yayo ariko nyuma icyaha kikaza kumutandukanya na yo.
(kuko bose bakoze ibyaha, ntibashyikira ubwiza bw’Imana.) Abaroma 3:23, Kuko bimeze bityo, nk’uko ibyaha byazanywe mu isi n’umuntu umwe, urupfu rukazanwa n’ibyaha, ni ko urupfu rugera ku bantu bose kuko bose bakoze ibyaha. Abaroma 5:12).
Mu by’ukuri abakristo bemera ko igitambo Kristo yatanze gihagije ngo babarirwe ibyaha byose kandi ni cyo cyongeye kuvugurura ubusabane bwari bwarakuweho n’icyaha. Ariko Yesu aje ahinduka umuhuza asibura ya nzira ihuza Imana n’abantu.
Nubwo amadini n’amatorero bifite ibyo bisaba abayoboke gukora ariko igikomeye ni ukuzirikana igitambo cya Kristo, ukizera umurimo yakoze ukumva ko byaguhesha kuba umwana w’Imana. Ikiguzi cy’ibyaha byacu Yesu yarakishyuye, ntitugisabwa gutamba ibindi bitambo keretse kwizera gusa.
Ikindi ni ukugendera muri uko kwizera kandi twubaha Imana uko bwije nuko bucyeye kugira ngo twerekane koko ko twaviriwe n’umucyo w’ijambo ry’Imana. Ibi bizatuma turushaho gushinga imizi muri Yesu Kristo kurusha kuyishinga mu idini nibyo bizatugeza mu bwami bw’ijuru.


text:
Ubusanzwe amadini n’amatorero iyo ashinzwe bitewe n’abayatangije baba bafite amahame y’ijambo ry’Imana bagenderaho (doctrine), ariko nabo bakongeraho umuco wabo bwite bubahiriza (discipline), ari nawo kenshi ubatandukanya n’andi matorero.
Kunywa inzoga bamwe barabyemera abandi ntibayemera, bamwe bemera ko ari icyaha abandi bakabihakana, ibi ariko si ikibazo kuko hari n’ibindi byaha abantu batemeranywaho gusa ibi ntibikuraho ko niba Imana itabyemera ibyemezwa n’uko byabohowe n’ufite izina runaka cyangwa idini rikomeye, cyangwa umubare wa benshi.
Ibyo ugiye gusoma hano byanditswe n’umupasitori uzwi ku izina rya Jamie Morgan wo mu itorero ryitwa Life Church Assemblee de Dieu muri Amerika, yize Tewolojiya, yenda kugira imbyabushobozi ihanitse muri yo ya PHD. Hano arakubwira imyumvire ye kubijyanye n’ibisindisha ndetse n’impamvu yumva atayinywa:
Ndi umukristo kandi nahisemo kubaho ubuzima bwo kutanywa inzoga. Ikindi ndi umupasitori, ndabizi ko nimvuga impamvu ntanywa ibisindisha, bamwe batanyumva neza, abandi bagire ngo nigize bamenya muri byo. Pastor Morgan aragira ati ‘ ‘turi mu gihe usanga abakristo cyane abakiri bato bohererezanya amafoto abagaragaza basinze ku nkuta zabo nkoranyambaga, kandi ukabona ntacyo bibabwiye.’’
Jyewe nahagaritse ibisindisha mfite imyaka 26, kuko nibwo nari maze gukizwa. Ntawabimbujije gusa niyumvisemo mo bizanyuranya n’imyemerere yanjye cyangwa bikica ubusabane bwanjye na Yesu. Numvaga mpisemo gukurikira Yesu, kandi nkumva ntagikwiye kuntega mu rugendo.
Ibyo nanditse aha ntawabinyigishije muri Tewolojiya, nta nubwo ari ibyo nsaba umukristo we gukurikiza, ni ibitekerezo byanjye bimvuye ku mutima, wenda nawe wakuramo ibyagufasha.
Izo mpamvu mvuga ni izi zikurikira:
1. Ibisindisha bifite inshingano yo kundangaza
2. Iyo nyoye ndushaho kuba mubi aho kuba mwiza, niyo mbaye mwiza ni ibyo mba nibeshye
3. Ibyo nkora ngereranyije, abankomokaho ( abana banjye) bazarushaho kuko imbuto umuntu abiba ariyo asarura
4. Ibisindisha ntibyamfasha kwegereza abandi Umwami Yesu, ahubwo bituma mbigiza kure ye.
5. Abadakijiwe ubwabo baziko ntakwiye kunywa ibisindisha. Ubwo ukuboko kumwe kwajya gutwara Bibiliya ukundi icupa!!Ntibikabe
6. Nifuza iteka guhora niteguye kugaruka kwa Yesu, aho kurangazwa n’ikintu icyo ari cyo cyose
7. Sindabona aho ibisindisha byatanze umusaruro mwiza mu muryango
8. Sindigera numva umuntu yirata ko ibisindisha byamufashije kuba uwo Kristo ashaka ko aba we
9. Sinifuza kugira ikintu kingaragaraho gifitanye isano n’Umubi
10. Uko nywa niko ntakaza imbuto y’Umwuka yitwa kwirinda
11. Ibisindisha ntiwabinywa rimwe, bigusaba kubihorera
12. Iyo naywaga nibwo nakoraga ibibi kurushaho kandi ntabyifuza
13. Ntabwo inzoga zimfasha gusiganwa nk’uko Kristo abinshakaho
14. Biragoye kuvanga ibisindisha n’amasengesho
15. Mu by’ukuri ibisindisha binyicira ubuhamya
16. Hari ingaruka mbi z’ibisindisha ku turemangingo tw’ubwonko
17. Namenye ko nta musinzi uzinjira mu bwami bwo mu ijuru, kandi gusinda bitangirira kuri kamwe, ntawusinda atatangiriye kuri duke
18. Bishobora gutuma nibagirwa uwo ndi we, nibagirwa ko nubatse urugo, nibagirwa ko nkijijwe, nibagirwa agaciro mfite n’ibindi.
19. Inzoga zisenya byinshi ( Hari ingo zisenywa n’ubusinzi)
20. Imana irera kandi natwe abayemera dukwiye kuba abera ( Ibisindisha,oya)
21. Iyo isi ibonye ndwanira nayo ibisindisha ikeka ko Yesu atanyuze
22. Abakristo bahamagariwe kwiha Kristo ntaho bisigiye, ibisindisha ntibyabikwemerera.
Ibi ni ibitekerezo bya Pastor Morgan, icyakora nawe wakongeraho ibindi. Vino ni umukobanyi, Inzoga zirakubaganisha, Kandi ushukwa na byo ntagira ubwenge. Imigani 20:1
Kandi ntimugasinde inzoga zirimo ubukubaganyi, ahubwo mwuzure Umwuka. Abefeso 5:18


text:
Nitwa Titus Jean Betrand, ndifuza umukunzi w'umukobwa umpora hafi nanjye nkamuba hafi mu gihe gikwiye. Kuko buri gihe kigira umwanya wacyo. Ndifuza umukobwa w'imibiri yombi, utari muremure ntabe na mugufi (uringaniye). Umukobwa wiga Université kuko nanjye ubu ngeze muwa kabiri. Umukobwa uzi kugirana inama nawe akemera kuyigirwa. Umukobwa ukunda abantu ariko byagera k'umukunzi we bikaba iby'umwihariko.
N.B: Détailles zanjye zose nzazimuha mugihe tuzaba twatangiye kwandikiranwa. E-mail yanjye ni: titusjbnd@yahoo.fr


text:
Ubushize UBUGINGO.COM, yabagejejeho igice cya mbere cy’uko intumwa za Kristu zakoze umurimo ndetse n’uko zatabarutse. Uyu munsi irakomeza kubagezaho uko n’izindi zitwaye mu murimo ndetse n’uko zavuye mu mubiri. Tubibutse ko igice cya mbere cyari kigizwe n’ibya Baritolomayo, Yokobo (mwene Alufayo) na Andereya.
Yuda Isikaryota: Uyu azwi nk’uwagambaniye Umwami Yesu. Yamuguze ibiceri 30 by’ifeza. Yuda yari umubitsi w’intumwa. Nyuma yo kugambanira Yesu, yafashe icyemezo cyo kwiyahura.
Petero: Uyu afatwa nk’uwari ukuriye umuryango wa Gikristu i Yerusalemu, yahunze ubwo umwami Herode Agripa wa mbere yari atangiye gutoteza abakristu bose muri uwo mujyi, ndetse yari amaze guca iteka ryo guca umutwe Yakobo mwene Zebedayo. Nyuma yo guhunga Yerusalemu, Petero yabwirije i Yudeya(Palesitina) n’I Antiyokiya(Siriya). Nyuma y’igihe gito yagiye kubwiriza i Roma, aho ibihumbi byinshi by’abantu bemeye Kristu.
Icyo gihe umwami w’abami witwa Nero ntiyigeze yishimira kubona Abaromani bahinduka Abakristu, atangira kubafata akabagaburira intare, imbwa z’ishyamba, n’izindi nyamanswa z’inkazi, abandi akabatwika kuko babaga banze kureka kwizera kwabo. Petero yari ku isonga mu bahigwa ngo batotezwe. Yarafashwe, abambwa acuritswe. Niwe wabyisabiye kuko atifuza kubambwa nk’Umwami Yesu Kristu. Umurambo we wubakiweho Aritari muri Bazilika ya Mutagatifu Petero, muri Vatikani i Roma.
Yohani: Yohani yabanaga na Petero i Yerusalemu kugeza igihe Herodi Agripa wa mbere atangiriye gutoteza Abakristu. Na Yohana yarahunze ajya kubwiriza hafi na Turukiya. Nyuma y’imyaka mike yagiye i Roma, atotezanywa n’abandi bakristu. Yajugunywe mu ngunguru y’amavuta atetse, ariko ntiyagira icyo aba.
Umwami w’Abami wariho icyo gihe; Domisiyani yahise afata umwanzuro wo kumwohera ku kirwa cya Patimo (Ubugereki), aha niho yahishuriwe ibiri mu gitabo cy’Ibyahishuwe. Domisiyana amaze gupfa, Yohani yasubiye muri Efeso (Turukiya) aho yasaziye; akaba ari we ntumwa rukumbi yapfuye urw’ikirago.
Tomasi: Uyu ufatwa nk’uwemera abonye bitewe n’uko yabanje gushidikanya ku izuka rya Yesu kugeza akoze ku nkovu ze. Yabwirije Ubutumwa Bwiza anubaka insengero . yabwirije mu cyahoze ari Babiloni(Iraki), anahubaka urusengero rwa mbere rwa Gikristu.
Yakomereje mu Buperesi(Irani), akomeza mu Bushinwa no mu Bubuhindi. Yiciwe i Mylapore (mu Buhindi), ubwo umwami waho witwa Masdai yamukatiraga urwo gupfa. Yajyanywe ku musozi wari hafi aho, bamutera icumu ashiramo umwuka. Imva ye iri I Madrasi mu Buhindi.
Iby’uko intumwa za Yesu Kristu zakoze ndetse zikanatabaruka ni byinshi cyane; ni yo mpamvu UBUGINGO.COM yabateguriye igice cya gatatu, ari nacyo cya nyuma.


text:
Imbaraga zo kurwanya no kwica icyaha muri wowe Pastor Kanamugire Theogene
IMBARAGA ZO KURWANYA NO KWICA ICYAHA MURI WOWE
Twavuye mu isi tugowe, twinjira mu nzu y’Imana; icyo duhamagarirwa ni ukwezwa mu ngeso zacu zose ; niyo mpamvu tugomba kurwanya icyaha, tutavuga ngo iki ni gito cyangwa ni kinini. Umwuka wera niwe udushoboza, kandi iyo tumwemereye, tugenda tunesha.
Twahagurutse dufite intego yo kurwanya icyaha, ku buryo n’abadakijijwe batinyaga abakijijwe, ntibapfe kuvuga ibyo biboneye; uko iminsi igenda ishira, ubona abantu bari kugenda batinyuka icyaha, ariko tuzirikane ko tujya mu ijuru, iyo utica icyaha muri wowe, kiba kiri kukwica, twiyambure icyaha kitwizingiraho, twe korora ibyaha, turwane intambara yo gusohora burundu ibyaha, bikabambwa ku buryo utakigeragezwa nabyo; ibyo bizadufasha kubana n’Imana tubohotse.
BIBILIYA IVUGA IKI KU CYAHA?
Yohana 16:8-11 Ubwo azaza azatsinda ab’isi, abemeze iby’icyaha n’ibyo gukiranuka n’iby’amateka; 9.iby’icyaha, kuko batanyizeye, 10.n’ibyo gukiranuka kuko njya kwa Data, kandi namwe muzaba mutakimbona,
11. n’iby’amateka kuko umutware w’ab’iyi si aciriweho iteka.
Satani ahora ashaka uko yakwigarurira abantu bahoze mu mwijima, bagakizwa ; akababuza gutsemba ibyaha burundu, ugasanga umuntu agendana ibyaha yanze kwihana. Nyamara si ngombwa ko abantu bingingirwa kwihana, ahubwo umuntu akwiye kumenya guhungisha ubugingo bwe, akaza kuri Yesu akamupfukamira, akamubwira ibyaha bimugoye, akagukiza. Ab’isi bo bahishwe iryo banga!
Hari igihe ibyaha abantu baziruye, bigumaho igihe kirekire, abantu bakabyeza, bagasigara babifata nk’ukuri, nyamara iyo wemereye umwuka wera, aguha icyerekezo, kugirango ubeho utababaje Imana. Ntukavuge ngo ubwo runaka abikora kandi ari umuntu w’Imana, buriya nta cyaha! Twirinde!
Matayo 12:35-37 Umuntu mwiza atanga ibyiza abikuye mu butunzi bwe bwiza, n’umuntu mubi atanga ibibi abikuye mu butunzi bwe bubi. 36.“Kandi ndababwira yuko ijambo ry’impfabusa ryose abantu bavuga, bazaribazwa ku munsi w’amateka.
37. Amagambo yawe ni yo azagutsindishiriza, kandi n’amagambo yawe ni yo azagutsindisha.”
Aha baribanda ku cyaha cy’amagambo, usanga abantu bapfa kwivugira ibyo biboneye; nyamara ikintu cyose gisohoka mu kanwa kawe, Imana izacyikubaza; kuko uko tubonye uburyo tuba tugomba kuvuga ijambo ryiza.
Iyo ufunze icyaha muri wowe uba ugomba gufungurira urukundo rw’Imana muri wowe, bitabaye ibyo wakingurira ibizakurimbura.
Matayo 22:36-38
( “Mwigisha, itegeko rikomeye mu mategeko ni irihe?” 37.Na we aramusubiza ati “ ‘Ukundishe Uwiteka Imana yawe umutima wawe wose n’ubugingo bwawe bwose n’ubwenge bwawe bwose.’ 38.Iryo ni ryo tegeko rikomeye ry’imbere.
39. N’irya kabiri rihwanye na ryo ngiri ‘Ukunde mugenzi wawe nk’uko wikunda.’)
Simoni w’umukonikoni niwe wabonye urukundo rwa benedata, yifuza kuba nkabo, ariko ataretse nibyo yari arimo; abwira ba Petero ati mumpe ububasha nk’ubwanyu; baramubwira bati uri ikirura mu ntama. Arihana. Natwe twibaze ese twarakijijwe by’ukuri?
INGARUKA Z’ICYAHA
- Icyaha gitandukanya umuntu n’Imana (Zaburi 34:16),
kigashyira ubwenge mu mwijima (Abefeso 4:18),
kikanyaga umudendezo (Yohana 8:34), nyamara uba ugomba kubohoka, kuko nta mahoro y’umunyabyaha.
Icyaha gitera ubukene bwo mu mutima (luc 15:16), naho wahora mu masengesho ugasanga ntacyo bikumarira.
Icyaha gitera umuntu kuba mu bubata, ugasanga hari ibyaha byakuziritse, kereka wemereye umwuka wera, ukatura, ukavuga impamvu utakigira umunezero; Dawidi we amaze gusambana, yarihannye, aravuga ngo unsubize umunezero w’agakiza.
Icyaha kizana umuvumo wo mu buryo bwose (Galatiya 3:10); ariko iyo ukijijwe neza, Imana ijya ibitsembaho byose.
Imana itugirire neza tubashe kurwanya ibyaha muri twe.
Amen


text:
by www.amakururwanda.com
Hirya no hino mu Mijyi yo mu Rwanda hagaragara umubare munini w’abantu basabiriza, bamwe bifashishije abana, abandi berekana ubumuga bafite, hakabamo n’ababwiyitirira kandi nta bwo bafite, nyamara ibi bikorwa bihanwa n’amategeko y’u Rwanda. Umuco wo gusabiriza kimwe n’ubuzererezi biri mu mubare w’ibyaha bihungabanya umudendezo w’Igihugu, bikaba bihanwa n’ingingo ya 688 na 690.
Ubusabirizi busobanurwa nk’imyifatire y’umuntu wabigize umwuga, na ho ubuzererezi bugasobanurwa nk’imyifatire y’umuntu utagira aho aba hazwi, kandi utagira icyo akora cyemewe ari umwuga cyangwa umurimo, ku buryo bihungabanya umudendezo rusange.
Iyi ngingo igira iti “Umusabirizi wese: ukoresha ibikangisho, winjira mu nzu ituwemo cyangwa urugo rw’iyo nzu, atabyemerewe na bene urugo, wigira nk’urwaye cyangwa nk’ufite ubumuga, witwaza ikindi kintu icyo ari cyo cyose cyatuma agirirwa impuhwe; ahanishwa igifungo kuva ku mezi atandatu (6) kugeza ku mwaka umwe (1).”
Iki gihano kandi ni cyo gihabwa abasabiriza bishyize hamwe.
Ku basabiriza bifashishije abana, ingingo ya 691 igira iti “Umuntu wese ukoresha, woshya, ushora cyangwa ushishikariza umwana gusabiriza, ahanishwa igifungo kuva ku mwaka umwe (1) kugeza ku myaka ibiri (2).”
Igakomeza igira iti “Igihe umwana wakoreshejwe mu gusabiriza asanganywe ubumuga bw’umubiri cyangwa bwo mu mutwe, igifungo kiba imyaka itatu (3).”
Ese ingingo zihana icyaha cyo gusabiriza mu Rwanda zirubahirizwa?
Muri Gicurasi 2014, Fidele Ndayisaba Umuyobozi w’Umujyi wa Kigali, yagize ati “Abakirisitu bari hano babatijwe nkanjye, babona wa mugore, wa mwana hariya ateze ikiganza bakumva ko kutamuha ari Yezu baciyeho, ndagira ngo nkoreshe uyu mwanya nk’umusaseridoti mu buryo bwa Merekisedeki mbahumurize mbabwire ko kumwima nta cyaha kirimo, bitazabuza kujya mu ijuru, ahubwo mbabwirize nkomeje ko kumuha ari ugutesha agaciro ikiremwamuntu.”
Muri Mata 2013, Munyantwari Alphonse Guverineri w’Intara y’Amajyepfo yari yagize ati “Njyewe ku gitekerezo cyanjye ndi mu bashyiraho amategeko, hajyamo irihana (Itegeko) abagenda batanga amafaranga ku mihanda, na ho amafaranga cyangwa bya biryo musigaje birabaheza mu muhanda mu buryo runaka. Ntabwo ari ukwigira.”
Yongeraho ati “Umwana wagiye mu muhanda akarya ubugari cyangwa ukamuha magana abiri, ntabwo ashobora kuzahava.”
Uretse kuba gusabiriza ndetse n’ubuzererezi ari ibyaha ubwa byo, ni n’ibikorwa byakurura ibindi byaha birimo urugomo ndetse n’ubujura bushukana, ari na byo akenshi bikunze kugaragara bikaba ari byo bihanwa.
“Gusabiriza” ni icyaha gihanwa n’amategeko y’u Rwanda
by www.amakururwanda.com


text:
Ariko jye ubwanjye nzi yuko Umucunguzi wanjye ariho.
“Ariko jye ubwanjye nzi yuko Umucunguzi wanjye ariho, kandi ko amaherezo azahagarara mu isi. Kandi uruhu rwanjye nirumara kubora,nzareba Imana mfite umubiri. Nzayireba ubwanjye, amaso yanjye azayitegereza si ayundi. Nuko umutima wanjye umarwa n’urukumbuzi”. Yobu 19:25-27
Iki nicyo bita kubona Imana uri mu bigeragezo kandi iri ni ijambo ry’ibyiringiro kandi nta handi byava atari ku Mana. “Jye ubwanjye nzi” ni ijambo ririmo guhamya neza udashidikanya ko ibyo uvuga ubizi kandi ubyizeye.
Aya magambo yavuzwe na Yobu nyuma yo kubonabona niko nabyita, ibyitwa ibyishingikirizo byamaze kuvaho, abana bose bapfuye kandi bapfiriye rimwe, amatungo yose yapfuye, inshuti zamushizeho n’umugore we arimo kumubwira ngo niyihakane Imana maze yipfire! Imana itugirire neza. Ari hagati muri uwo muriro w’ibigeragezo, yibuka ko afite Umucunguzi kandi ko kugihe cyagenwe azamurengera.
“ Amarira yanjye niyo yambereye nk’ibyo kurya ku manywa na nijoro, kandi bahora bambaza umunsi ukira bati : “ Imana yawe iri hehe?” Zaburi 42: 4
Hari igihe kigera umuntu akaba ari mu kigeragezo kimwe kigaragarira n’abandi bose, hamwe banatinyuka bakakubaza niba Imana wasenze cyangwa usenga yumva cyangwa se ikwitayeho! Hamwe bakubaza icyo gusenga kwawe n’ibyo wigomwe kubera Imana ahari hari agaciro bifite, ariko uyu munsi ndakugira inama y’icyo uzajya ubasubiza: “Ariko jye ubwanjye nzi yuko Umucunguzi wanjye ariho, kandi ko amaherezo azahagarara mu isi ( azangirira neza). Imana ishimwe.
Ariko uzi kuba abantu bagaya Imana yawe nawe ukabafasha, ngo nibyo koko Imana yawe ntikwitayeho.
Ariko none ni iki gituma uvuza induru? Mbese nta mwami ufite, cyangwa se umujyanama wawe yapfuye bituma ibise bigufata n’umugore uri ku nda ? Mika 4:9.
Kuba umuntu arimo kunyura mu bihe bikomeye, ntibisobanura ko Imana itamwitayeho, ntibisobanura ko Imana yakoreye idafite amaboko , ahubwo haba hari impamvu. Ntekereza ko Imana ijya kugerageza Yobu itabanje kumusaba uburenganzira, nta nubwo yamuganirije ku mpamvu z’ibibazo arimo kunyuramo ( Nkuko mubizi yageragejwe Imana igirango yereke satani ko Yobu akiranuka haba mu gihe cyiza ndetse no mu gihe kibi ).
Ikindi mu buzima busanzwe iyo umuntu yihebye arapfa, haba mu mubiri cyangwa mu mwuka, ariko iyo urwana uhaguruka, ubwira umutima wawe n’abantu ko ufite Imana kandi ko izakugirira neza, havamo imbaraga zo kunesha ndetse no kubaho igihe kirekire.
“Hari umuntu watwigishije igitekerezo cy’ibikeri bibiri ngo byaguye mu mata, kimwe ngo cyahise kibwira ko byarangiye kigiye gupfa, kandi koko ngo cyahise kibira kirapfa. Igikeri cya kabiri cyo ngo cyaravuze kiti nubwo napfa ariko ndapfa nanagerageje kuvamo, n’ibyiringiro byinshi kirashya amaguru kenshi kugeza aho ya mata yaje kuvura ahinduka amavuta maze kiyahagarara hejuru ngo kiranayisiga”. Imana ishimwe
Humura haracyari ibyiringiro ko iyo igiti gitemwe gishobora kwongera gushibuka, kandi Imana twakoreye humura ntiyaryama kuko twashira.
Atura ibyiringiro byawe nubwo uri mu buhe bikomeye.
Yesu aduhane umugisha


text:
Urakoze bwana Matayo,numva ntaco nakongeraho, birumvikana mw´ijambo rye ko avangatiranya ibintu,byumvikano ko rero atarahindika nabusa.
Yewe Olivier we,rwose ntampuhwe zo guha rukokoma,
yaratwambuye imyenda twambaraga, ntaco atakoze ngo
isi itwanke,yewe yarasebanije bihagije, ahubwo naze nawe
aryozwe byibura imvugo yakunze kugaragaza,ntawagaza intare,kubera....................kandi ibyo byose biratwereka
ko abavuga nabi abayobozi,babatuka ibyagishyumba,kugira
aho bibasira n´umuryango wa Muzehe,baba bafite gusa
agahinda, ubugome,ishyali n´inzigo yaho igihugu kigeze,
nimutegereze gato n´abandi bazatinda bayoboke,ariko
bamenye ko bazasubiza ibibazo bimwe na bimwe.
Kuba mukuru ni akamaro umusaza atangiye gushyira mugaciro.
Ibi nibinyoma bidafite ishingiro,nukwishakira indamu,nuburura,ninubuswa.twikomereze iterambere ryacu,turangajwe imbere numubyeyi wacu, we twirirannywa,tukararana kandi tukabaniteka.naho ibya twagiramungwu byo nibisanzwe,ntawabuza imbwa kumoka.
Twagiramungu ni Umusaza utari mwiza na gato. Au fait, mu gihe cy'amashyaka menshi, cya gihe ngo cyo kujegeza IKINANI; izo ni imvugo z'abaJDR be bari bakuriwe na BERNARDIN , ariko asigaye abahe ko nta muherutse mu Rwanda; eh, ubanza ngo aba muri Italie, Roma, yibwiraga ko azasimbura HABYARIMANA. Intambara y'INKOTANYI irimbanije, igihe cy'imishyikirano, yumvaga bigishoboka. Maze inkotanyi aho zitsindiye, amaze kuba minisitiri w'intebe, yumvaga amatora yahita aba, maze bimwe yibwiraga byo kuba PEREZIDA usimbura KINANI akabigeraho; Abonye ko inzira izaba ndende nibwo gukubita inzugi aguhanga igihugu. Ntiyarambiwe, 2003 aragararuka kugirango apime aho amahirwe ye ageze. Asanga ntaho azamenera, ahambira amabinga asubira Belgique na n'ubu. Au fait, twese uko tumuzi, ni opportuniste, ni rutemayeze. Inzozi ze ni ukuba perezida w'u RWANDA. Inzozi mu byukuri zirimo kumusiga. Kuko ntaho yahera. Cyakora muri uko kurota ayobora u Rwanda, yiha kuvugira abanyarwanda. Dore iyo discours programme nk'iy'umukuru w'igihugu. Kubiba inzangano, amacakubiri, kuzura akaboze, kwirengagiza ukuri, ibiboneka, kugoreka ibintu nkana. Nguwo RUKOKOMA. IGIHE.COM mwatubeshye; discour ye uko mwayibonye siko twe tuyibona. GUSA GUSHIMA BYO YABISHIMYE, ariko mu ivogonyo . Si mwiza na gato. Ariko azatsindwa ubugira kenshi. KANDI AZAZE AREBE Convention center, areke kuvuga ibyo atazi. Areke kugereranya inzu imaze imyaka irenga 30 ni nzu yubukanye ubuhanga bwo muri 2016 ni ikoranabuhanga rigezweho. KANDI AREKERAHO KUROTA.
Mu kinyarwanda hari imvugo: GENDA MPONGO URASHAJE. Icyo baba bashaka kuvuga ndumva ntaribujye mubyo kugisobanura kuko kirumvikana/kirazwi. Ariko aho mukera ndabona turajya tuvuga ngo: GENDA RUKOKOMA URASHAJE. Impamvu ntayindi, ni ukubona TWAGIRAMUNGU FAUSTIN Alias RUKOKOMA ageze aho AVUGA NEZA leta y'u Rwanda, nyuma y'imyaka irenga 20 ayirwanya. Nkaba nagiraga RUKOKOMA inama yo gucisha make cyane kurushaho, wenda NYAKUBAHWA yamugirira impuhwe AKAMUHA UMWANYA bityo AKAZAGIRA AMASAZIRO MEZA, aho kuzagwa muri za maison sociale z'i Burayi.
Yewe Olivier we,rwose ntampuhwe zo guha rukokoma,
yaratwambuye imyenda twambaraga, ntaco atakoze ngo
isi itwanke,yewe yarasebanije bihagije, ahubwo naze nawe
aryozwe byibura imvugo yakunze kugaragaza,ntawagaza intare,kubera....................kandi ibyo byose biratwereka
ko abavuga nabi abayobozi,babatuka ibyagishyumba,kugira
aho bibasira n´umuryango wa Muzehe,baba bafite gusa
agahinda, ubugome,ishyali n´inzigo yaho igihugu kigeze,
nimutegereze gato n´abandi bazatinda bayoboke,ariko
bamenye ko bazasubiza ibibazo bimwe na bimwe.
2017-01-12 14:38:38
Bandora Charles
Igihe.com murambeshye noneho pe! Umuntu wasomye iyi nkuru akayikuramo ibihendabana akayitwandikira nkaho twagiramungu yabaye umuntu ninde?
Ndumiwe, ubuse ntimubona ko atajya ahinduka arincabiranya gusa! Uretse ko ashaje ntacyo bimugejejeho. Kuriwe ingoma yari iya kayibanda mwabyiboneye, arayishima yamuhezemo rwose.
Kuba ataremeraga iya Habyarimana, ntibizanatuma yemera iya Kagame . gusa nkibaza ngo we ninde? Numusaza ushaje ashaka umurage wa kayibanda yiyoberanije, kandi abiba amacakubiri akongera akigira nku'yarwanya, ariko abikora abizi, harimo ubugome. Ziriya mvugo kubasomye ibyo yanditse ntabwiza burimo. Mumwitondere kuko imvugo akoresha zuzuye uburozi bw'izabukuru. Azabeshye abandi. Ariko muziko abasaza baziko abantu bakimeze nkuko bari bameze mugihe cyabo bakibyiruka aribo ncabwenge muribyo bihe! Hhhhh byarahindutse mwabasazamwe, nimusazire mumbeho ni cyumba kimwe mwicecekere
Gilbert ntukazane imvuga nka ziriya . Tuzita imvugo nyandagazi. Twagiramungu ni umuntu mukuru, n'ubwo yaba hari icyo mupfa ntiwamwandagaza mu itangazamakuru. Gusa ntunguwe n'imvugo ye, ariko umuntu ngo c'est un être changeant. Na SAOUL yarahindutse agarukira IMANA. Wa bona ahindutse agataha mu RWANDA; udufaranga duke asigaranye akaza akubakamo akazu k'amasaziro ka mwinjiriza udufaranga dore ko gusazira mu burayi ari ukugusha akaga.
Dore inkuru yose, mureke kerekana agace gato gusa!
Umwaka mushya muhire w’2017 — Twagiramungu Faustin
Posted on January 4, 2017, by Admin
Banyarwanda, Banyarwandakazi,
Byabaye umuco ku isi yose ko kuwa 31 Ukuboza, ari itariki yo gusezera k’umwaka urangiye no kwakira umwaka mushya. Umunsi mukuru wo gutangira umwaka mushya twita «Ubunani», Abanyarwanda twese turawubahiriza, tugasaba Imana ngo tuzawugiremo ishya n’ihirwe, n’ubuzima buzira umuze. Uko tubisaba Uwiteka ni nako tubyifuriza abavandimwe n’inshuti, ndetse tutibagiwe n’abandi, cyane cyane abatishoboye n’abari mu ngorane zinyuranye.
Bityo rero mw’izina ry’Ishyaka RDI nkaba nifurije umwaka mwiza Abanyarwanda bose, ari abari mu gihugu cyangwa abari mu ngendo ku mpamvu zinyuranye, ari n’abahejejwe ishyanga n’Ubutegetsi bw’igitugu bwa FPR-Kagame : uyu mwaka, uzababere umwaka w’amahoro n’ituze, umwaka wo gukundana nk’Abanyarwanda, umwaka wo kugera ku nshingano zose zabateza imbere. Uzababere kandi umwaka wo kumvikana mu ngo zanyu, mu miryango mukomokamo, no ku misozi, imirenge, insisiro, n’imigi mutuyemo. Bityo, muri uyu mwaka w’2017, muziyemeze gushimangira « umubano mu bantu », mugera ikirenge mu cy’abasokuruza bacu.
Mu rwego rw’igihugu, umwaka w’2016 usize ibikorwa by’ingirakamaro byagombye kongerera u Rwanda ishema mu ruhando rw’amahanga, nubwo bwose isura yarwo ikomeje kwanduzwa n’ubutegetsi bubi bwa FPR-Kagame. Muri ibyo bikorwa mboneragihugu, twavuga ibi bikurikira:
Inyubako yiswe «Kigali Convention Center» (KCC), n’ubwo idahiga ubwiza «Kenyatta Conference Center » y’i Nayirobi ; ariko ku gihugu gikennye nk’icyacu, ni igitego mu bihugu bitatu byahoze biyoborwa n’abakoloni b’Ababiligi (Burundi, RD Congo, Rwanda).
Indege ebyiri za AIRBUS 330-320 na 330-300 zizaba indorerwamo y’u Rwanda mu bihugu zizajya zitwarira abagenzi.
Hafashwe icyemezo cyo kuzubaka «ikibuga mpuzamahanga cy’indege » (AEROPORT INTERNATIONAL) mu Bugesera, hakaba hari hashize imyaka 50 irenga iki kibuga gishakwa n’Abanyarwanda ndetse n’Abanyamahanga, bamwe bakaba barifuzaga ko cyubakwa igitaraganya, ku mpamvu zitarasobanuka.
Bigomba kumvikana ko ibyo bikorwa atari iby’abantu ku giti cyabo, ko ari iby’igihugu, dore ko n’amadeni yasabwe na Leta azabyubaka azishyurwa ku ngengo y’imali y’igihugu, iturutse ahanini ku misoro n’imisanzu y’abenegihugu. Ibyo bikorwa kandi biramutse bigurishijwe, amafaranga byinjije agomba kujya mu isanduku y’igihugu. Ibikorwa nk’ibi ni ibyo gushyigikirwa kukobitandukanye n’ibyiswe imiturirwa isigaye isa n’umurato mu mujyi wa Kigali. Ibikorwa by’amajyambere mu Rwanda byaba imihanda, ibitaro bya Leta, n’izindi nyubako z’ingirakamaro bigomba gushyigikirwa, mu gihe bifitiye akamaro Abataturarwanda muri rusange.
Tugomba kumenya kandi gutandukanya amajyambere ashingiye ku nyungu za rubanda n’amajyambere ashingiye ku nyungu z’agatsiko kaba gahisha ubukire gafite kabonye ku buryo budasobanutse (blanchiment d’argent) bushingiye k’ubwambuzi, ubusahuzi bw’umutungo w’igihugu, cyangwa iminyago yo mu ntambara. Bene ayo majyambere adasangiwe na benshi ashimisha beneyo gusa n’abo bafatanije, bagahatira urubyiruko gucengenzwamo amateka y’amatobano, yuzuye ikinyoma, ubwirasi no kwishongora kw’abantu bake bigize indobanure mu Banyarwanda, bagamije kwikungahaza nta soni.
Ni ngombwa kandi gutsindagira ko bene ayo majyambere y’umuvuduko udasanzwe, agaragara ko yikubiwe na bamwe mu banyarwanda, ahishe byinshi bifitanye inkomoko no gushaka kwibagiza no gutwikira amahano bafitemo uruhare rukomeye nko mu mubijyanye n’ubwicanyi bwakorewe Abanyarwanda muri rusange, ariko cyane abitwaga abahutu (ubu bitwa ukundi). Ibyo ari byo byose nta majyambere azahanagura cyangwa ngo yibagize amateka y’ibyabaye mu Rwanda hose, aho imirambo yatawe mu migezi, indi igatwikirwa mu mashyamba. By’umwihariko,amahano yakorewe i Kibeho muri Mata 1995 no mu mashyamba ya Kongo kuva mu kwezi k’Ugushyingo 1996 kugeza mu kwezi kwa Gicurasi 1997, bigahitana abantu bageze kuri miliyoni ebyiri, bigomba kwibukwa buri mwaka kugeza ku munsi w’imperuka.
Umwaka w’2017 dutangiye, nta cyiza tuwutezeho mu rwego rwa politike, ku ruhande rwa FPR-Kagame. Kimwe n’iyawubanjirije, nawo uzaba uwo kurata « iterambere ryazanywe na Kagame », no kwerekana ko abagore ari bo basigaye barabaye benshi mu nzego z’ubuyobozi bw’igihugu cy’u Rwanda, kurusha ibindi bihugu byo ku isi. Uko bigaragara, politiki y’ubuhendabana izakomeza. Abanyarwanda nabo bazakomeza bayoborwe butama, bamenyere kuba ingaruzwamuheto zarwaye ipfunwe. Abanyarwanda bamwe ba mpemukendamuke bazakomeza kurega ababyeyi babo ibyaha batakoze. Abandi bakomeze bisakume bavuga ko ba nyirarume cyangwa ba se bateguye jenoside yakorewe abatutsi. Naho ab’inkwakuzi bigire abahanga n’abasizi mu bitutsi byo kugayisha no gusebya abatavuga rumwe n’ubuyobozi bwa Perezida Kagame, abo basingiza Kagame bakomeze kumufata nk’aho ariwe ugena ubuzima bw’Abanyarwanda n’imiyoborere yabo.
Hazaba kandi igikorwa kaminuza twakwita agahebuzo k’ikinyoma cyahimbwe n’abacurabwenge b’ingoma, kigambiriye kugaragaza ko Abanyarwanda bakunda Perezida Kagame. Hazakomeza kumvikana ubutumwa bw’urukozasoni bw’uko Abanyarwanda bifuza ko Kagame yakomeza kubayobora, ndetse bikaba amahire agumye ku butegetsi kugeza avuyemo umwuka, akazasimburwa n’uwo yaba asigiye umurage. Perezida Kagame n’ingabo ze bazakora ikinamico mu Rwanda hose ku manywa y’ihangu, habe igisa n’amatora, nibigera ku Gicamunsi, batangaze ko Abanyarwanda barenga 90 % batoye Perezida Kagame ngo akomeze ababere umuyobozi,amahanga yongere yirengagize ko ayo majwi yaturutse ku gahato n’uburiganya bisanzwe biranga amatora afifitse ya FPR-Inkotanyi.
Ku ruhande rw’ishyaka RDI Rwanda Rwiza, muri uyu mwaka dutangiye, tuzihatira kubeshyuza ibinyoma bya FPR-Kagame, twereke Abanyarwanda n’amahanga ko u Rwanda atari Singapure cyangwa Amerika (USA), aho inkotanyi zikize zohereza abana bazo mu mashuli no kubayo. Tuzerekana kandi ko u Rwanda ari igihugu gikennye, bitewe n’uko hafi 80% y’abarutuye batagira umushahara, dore ko nta kazi kabahemba buri kwezi bafite. Abanyarwanda benshi nta masambu bakigira kuko n’uturima bacungiragaho leta ya Kagame yatubambuye, bamwe bakaba barishwe n’inzara, ababishoboye bagahungira mu gihugu cya Uganda. Abaturage benshi mu Rwanda ntabwo bakirya ngo bahage, abenshi bicwa n’inzara ndetse n’indwara zikomoka ku mirire mibi. Kuba mu gihugu umuturage atakigira uburenganzira ku isambu ye, byateye inzara yayogoje u Rwanda rwose, bitewe ahanini n’uko ibihingwa ngandurarugo bitagihabwa agaciro byari bifite mbere,hakaba n’ubwo biranduwe, ngo iyo byahinzwe bidakurikije gahunda za Leta !
Muri uyu mwaka w’2017, ishyaka RDI Rwanda Rwiza rizakomeza guharanira ko ibintu bihinduka mu Rwanda, hagamijwe ukwishyira ukizana kwa buri wese, ubutegetsi bushingiye kuri demokrasi, n’imibereho myiza y’abaturage ishingiye ku majyambere asangiwe n’imbaga nyamwinshi. Mu byihutirwa kurusha ibindi, twavuga ibi bikurikira :
Kurwanya inzarayiswe “Nzaramba” yogogoje igihugu, igatuma Abanyarwanda batari bake basuhuka kubera amajyambera ya nyirarureshwa atabitayeho, ahubwo atuma bamburwa amasambu yabo, abasigaye mu gihugu nabo bakabuzwa uburyo, bakabura epfo na ruguru.
Kwimakaza demokarasi mu Rwanda. Kurwanya ubutegetsi bw’igitugu ubwo ari bwo bwose, byabaye akarande mu mateka y’u Rwanda. Abanyarwanda b’impirimbanyi babaye imena barwanya ingoma ya cyami isimburwa na repubulika, abandi bahangana n’ubutegetsi bw’igitugu bwa Habyarimana n’ishyaka rye MRND. Uwo murage ugomba gukomeza, abiyemeje kurwanya ingoma ngome ya FPR-Kagame bagakomeza umurego, maze uyu mwaka dutangiye ukazaba uwo guca umusingi tuzubakiraho u Rwanda rwiza, rurangwa na Leta igendera ku mategeko kandi yubahiriza uburenganzira bw’ibanze mu ngeri zose, ari mu bya politiki n’imiyoborere y’igihugu, ari no mu rwego rw’ubukungu n’imibereho myiza. Kugira ngo iyo mpinduka igerweho bidatinze, Ishyaka RDI Rwanda Rwiza ryiteguye guhuza umugambi n’abandi banyarwanda bo mu yandi mashyaka, bumva ko hagomba gushakwa inzira zose zo kumvisha Prezida Paul Kagame kwemera yanze akunze ko demokarasi yubahirizwa mu gihgu cyacu.
Gukemura ikibazo cy’ubuhunzi: mu mpera z’ukwezi kwa Werurwe k’uyu mwaka turangije, Ishyaka RDI ryagejeje ku Butegetsi bwa Paul Kagame, inyandiko isesengura ikibazo cy’Impunzi z’Abanyarwanda n’uburyo cyakemurwa, rinasaba Leta y’i Kigali guhagurukira icyo kibazo kugira ngo kitazateza indi ntambara nk’iyo Inkotanyi zashoje mu mwaka w’1990. Ikigaragara ni uko FPR-Kagame ititaye kuri icyo kibazo, bityo Prezida Kagame n’Ubutegetsi bwe bakaba ari bo bazaryozwa inkurikizi mbi zose zishobora kuzabyarwa n’icyo kibazo kimeze mu by’ukuri nk’ikirunga gitutumba. Mu bimenyetso by’ubukare bw’ikibazo cy’ubuhunzi biherutse kugaragara mu minsi ya vuba, twavuga nk’itanga ry’Umwami Kigeli Ndahindurwa watabarutse tariki ya 16 Ukwakira 2016 mu gihugu cya Leta zunze Ubumwe bw’Amerika nk’impunzi yahejejwe ishyanga, rigakurura amakimbirane yatumye na n’ubu umugogogo we utarashyingurwa.
Kuvugisha ukuri ku byerekeye ibyiswe amoko mu Rwanda.Nta kindi kizaca ingirwamoko kandi kikazana amahoro mu Rwanda, uretse kubaka ubumwe nyabwo bw’Abanyarwanda no kwitorera abategetsi nta gahato. Bitabaye ibyo, u Rwanda ruzokamwa n’amacakubiri azakomeza kurukururamo umwiryane mu gihe Abanyarwanda bakomeje gucibwamo ibice, bashyirwa mu byiciro bimwe na bimwe, nk’ibi bikurikira :
Abatutsi ngo baremewe kuzajya mw’ijuru n’abahutu ngo Mungu agomba kubabarira,
Abahunze u Rwanda n’abarutuye,
Abitwa ko bahagaritse jenoside n’abacikacumu ku ruhande rumwe n’abo ku rundi ruhande, Abashigajwe inyuma n’amateka n’abitwa ko atari bo, Abashigajwe inyuma n’amajyambere (y’Intsinzi y’Inkotanyi) n’abigwijeho ibya Mirenge, Andi « moko » menshi usanga mu by’ukuri atesha agaciro Abanyarwanda.
Mu gusoza iri jambo ry’Umwaka mushya, Ishyaka RDI ryifuje gutsindagira igitekerezo cy’uko Abanyarwanda dufite uburenganzira busesuye bwo kubaho mu mahoro no muri demokarasi mu gihugu cyacu, tutagombye kubisaba cyangwa kubihakirwa mu gihe turi Abenegihugu bujuje ibya ngombwa bigenga Ubunyarwanda. Nibyumvikane kandi ko Abanyarwanda badashobora kwemera ko uburenganzira bwabo butsikamirwa cyangwa bukaguranwa amajyamabere y’igikangisho n’inyungu z’agatsiko kikubiye ibyiza byose by’igihugu. Ishyaka RDI ryongeye kurarikira Abanyarwanda bose, cyane cyane urubyiruko, gushiruka ubwoba, bagaharanira uburenganzira bwabo mu buryo bwose, maze muri uyu mwaka dutangiye w’2017, bakazarwanya bivuye inyuma, uburiganya bwa FPR-Kagame bugamije kugarura ubutegetsi bwa cyami mu Rwanda.
Twongeye kubifuriza umwaka Mushya Muhire. Mugire amahoro.
Bikorewe i Buruseli
Umuyobozi w’ishyaka RDI-Rwanda Rwiza
Faustin Twagiramungu.
Urakoze bwana Matayo,numva ntaco nakongeraho, birumvikana mw´ijambo rye ko avangatiranya ibintu,byumvikano ko rero atarahindika nabusa.
2017-01-12 14:38:38
Bandora Charles
@MMI, urandenganya kabisa. Ntabwo navuze ko ibyo Twagiramungu yavuze ari ibinyoma. Mujye musoma neza.
igihugu cyacu kiri mu nzira nziza. Hasigaye reconciliation NYAYO, byose bikaba tayari.
IMPUMYI ZIRIHOSE NABALI. HANO HARABATABIBONA BIKABONWA NURWANYA,NGO LETA NUBWO TUTAZI AHO BARWANIRA. NONEHO UWAMUGEZA AHA AKIBONERA NIBINDI YASANGA AKORANA,NIMPUMYI ATABIZI WAMBIE KAMA RWANDA YA LEO SIO YAZ AMANI!!
Nibyo ubuze icyo ugaya inka avugako ifite igicebe kinini, na Twagiramungu arabibona, ntiyavuga ibindi kuko benshi bamubeshyuza. Muri iki gihe n'impumyi yiyumvisha intambwe Urwanda rumaze gutera. Njye nsaba ko byatugeraho twese, abakuru n'abana, abakungu n'abakene, abanyeshuri n'abakozi cyane abarimu. Nizera cyane ko uyu mwaka uzarusha ushize kuba mwiza. Murakoze
agiye Kwitahira Buriya Kabaye ntazongera gusakuza agiye kuza yisubirire iwabo
Tuvuge se ko aribwo akibibona uretse kwigizankana kuranga abakobanyi??!!
N'utabona ntabura gushima nkanswe rukokoma!!! ibyiza byagezweho birivugira.
Nu musazi arasara akagwa kwijambo mu mutwe harangiritse shima ibikorwa ariko ntushime ababigizemo uruhare. shimira president wu Rwanda na government yage kri ibyo byose ureke ubwehu no kuvuga ibitagendanye ni gihe.
Wowe wiyita Joe! Twaguramungu Fauatin is a reasonable politician! What he is telling the Rwandan is correct. How many countries in the region with such centre, aircarriers , airport is coming up ( Bugesera International airport.... name name. .... munye mwemera.
Ntakuntu atabishima birumvikana erega ,usibye wenda abmujyaga mumatwi naho twagiramungu yaturutse avugira abarengana kugeza nawe akorewe amarorerwa n interahamwe,jye si mugereranya nabariya bandi rwose barwanya leta byibuze we ni umugabo bigaragarira mubyo avuga bitagira ubutindi.
Uyu musaza atangiye gutinya ko na we yagwa ishyanga none buriya na we atangiye kuba umwana mwiza. Na we ejobundi tuzamubona yagarutse aje gushyigikira HE mu matora nka wa musore w'ivuzivuzi Evode. Mwese muzaza, ibyiza birivugira


text:
Abazakora ibizamini bya Leta mu ntangiriro z’Ugushyingo uyu mwaka barimo batanu basoza icyiciro rusange n’abandi 11 mu mashuri abanza, bashimangira ko barimo gusubiramo amasomo ndetse biteguye neza nta bwoba bibateye nubwo babimenyeshejwe batinze nk’uko The New Times dukesha iyi nkuru ibitangaza.
Ikigo Ngororamuco cya Nyagatare kuri ubu gifite abana 297 bari hagati y’imyaka 14 na 18 baba barahamijwe ibyaha bitandukanye ariko bakaba bafashwa kwiga kugira ngo bizabagirire akamaro ubwo bazaba basoje ibihano byabo.
Olive Niyobyose, ukomoka mu karere ka Kirehe amaze imyaka ibiri mu Kigo ngororamuco cya Nyagatare ,ni umwe mu bazakora ibizami bisoza amasomo y’Icyiciro Rusange.
Yagize ati “Nageze hano nkomeza amasomo yanjye, none niteguye gukora ibizamini bya Leta. Nazanywe hano niga mu mwaka wa mbere w’amashuri yisumbuye. Twajyaga dusaba gukora amarushanwa n’abandi banyeshuri ntibadusubize. Umenya baratekerezaga ko tutiteguye.”
Undi mwana uri mu Kigo ngororamuco, Chaffy Niyonkuru we yatangaje ko abanyeshuri bashyizemo umwete ubwo bari bakimenya ko bemerewe gukora ibizamini bya Leta.
Ati “Nta bwoba dufite bwo kuzatsindwa kuko dufite abarimu beza. Nubwo twabimenyeshejwe dutinze,twatangiye gusubiramo amasomo n’umuhate mwinshi,twiteguye gukora ibizami kandi twizeye gutsinda.”
Abiga bagiye kongererwa ubushobozi
Uzabumwana Jean Népomuscène ni umwarimu wigisha abana bagororerwa mu Kigo cya Nyagatare, yatangaje ko barimo gukora cyane mu gutegura abanyeshuri.
Ati “Twishimiye icyemezo cyo kureka abana bagororwa bakemererwa gukora ibizamini bya Leta. Tubigisha neza kandi n’ubundi baratsinda mu ishuri nubwo babaga batabonye amahirwe yo gukora ibizamini bya Leta. Kubera aya amahirwe rero babonye ubu bafite umwete cyane kandi ndizera ko bazakora neza.”
Umuyobozi wa Gereza ya Nyagatare, IP Athanase Nyandwi, yatangaje ko bateganya ko umwaka utaha bazongeraho icyiciro cy’amashuri kugira ngo abarangije babone aho bakomereza amasomo.
Nyandwi avuga ko igihe umunyeshuri azaba yatsinze azimurwa akajya mu wundi mwaka mu gihe agikomeje gusoza igihano cye.
Yagize ati “Iyo twakiriye umwana wo kugororwa hari gahunda ijyanye n’uburezi (School Orientation Protocol) tumushyiramo bitewe n’amashuri yari agezemo ndetse n’igihano yahawe.”
Yakomeje avuga ko nubwo kwemererwa gukora ibizamini byamenyekanye bitinze barimo gukora uko bashoboye ngo abanyeshuri bategurwe.
Ati “ Ntabwo byoroshye, umwanzuro wamenyekanye ibizamini byegereje ariko turimo gukorana n’akarere mu gutegura abanyeshuri.”
Umuvugizi wa RCS, CIP Hillary Sengabo, yatangarije IGIHE ko abanyeshuri bamenyeshejwe ko bazakora ibizamini mu kwezi gushize bitewe n’uko bwari ubwa mbere bagiye kubikora, kwemererwa bikaba byaratinze.
Icyo kigo kirimo amashuri abanza n’ayisumbuye, amashuri y’imyuga ndetse n’ibibuga by’imikino inyuranye.
Ikigo Ngororamuco cy’abana cya Nyagatare cyatangiye mu mwaka wa wa 2009, cyakira imfungwa n’abagororwa bakuru. Nyuma byarahindutse gitangira kwakira abana b’abahungu n’abakobwa bafite hagati y’imyaka 14 kugera ku 18 bamaze gukatirwa n’inkiko kubera ibyaha bakurikiranyweho.
Iki kigo giherereye mu Murenge wa Nyagatare, Akarere ka Nyagatare, mu Ntara y’Iburasirazuba, kuri ubu kibarizwamo abana 297 muri bo 22 ni abakobwa.


text:
Jorji wibagiwe nikindi ntabaruwa yakwandikwa mu kinyarwanda usaba akazi ngo uzakabone ikinyarwanda nicyo murugo ntabwo ari icyo mukazi ahubwo kiri gutuma abana biga nabi ntawe uzavuga nkuwo muyobozi kuko uruzungu ntarwo
ESE UBU UYU NI JORIJI CYANGWA NIN UMUFILOZOFE. ICYAKORA ARANSEKEJE KW’IJAMBO RYURIYA MUYOBOZI.
Joriji ibyo avuga ni ukuri.ahubwo nibaza niba abo yandikiye babisoma bakabiha agaciro kugirango bikosorwe,kuko ururimi rwacu ntabwo tugomba kuruvangira ni umwimerere w’abanyarwanda.
mwikorana buhanga .nurubyiruko .nibamuke mubyaro .erega mwese nubwo mutuyobora mwaturutse mucyaro ,buriya mayor warutsiro mboneyeho kumushimira mubyo akora iyo kuri tere azirikana hahantu yakuriye numugabo!
biragoye ariko abanyarwanda twese twikosore
joriji rwose ibyavuga bifite ishingiro kuko abayubozi bamwe baraducanga mundimi pe,nibatange amahugurwa cg bakoreshe abazanye ibyo abaturage bumva kd bibafasha.
huuu
NTA MUNTU WITWA JORIJI WAGIRA IBITEKEREZO NK’IBI RWOSE IRI ZINA NARYO RIMUVEHO AHUBWO ASHAKE IRINDI KUKO IZI NAMA Z’UBWENGE ATANGA NDAZIKUNDA PE.joriji rwose nanjye nibaza nkawe reka twese abanyarwanda dufatanye tugarure umuco wacu kuko ngo n’ubundi agahugu katagira umuco karacika.Ni uruhare rwa buri munyarwanda kugira ngo twimakaze iby’iwacu .Urugero rworoshye kandi rwiza mwese ntekereza ko ntawe utarajya mu bukwe bwo gusaba no gukwa ,iyo abasaza bari kuganira batebya mu kinyarwanda biryohera amatwi kandi bikanarusha izo ndimi z’amahanga kuryoha.
Sha Jori... Ni ukuri njye ndakwemera cyane. Ahubwo abantu nkawe bari baragiye he ko bakenewe cyane mu kujijura abitwa ko bajijutse kandi bakanahumura abitwa ko babona. Njye ndemezanya nawe ko ururimi rwacu ruri gucika turebera kandi rwagakwiye gukomera rukazakwira amahanga kubera umwimerere n’ubudahangarwa byarwo. Nihagire igikorwa amazi atararenga inkombe ngo twibagirwe nabo turibo. Turacyategereje ibindi bitekerezo byubaka utuzanira.
icyo nkundira uyu mugabo witwa Joliji Ni uko ataripfana kandi ibyo avuga aba ari ukuri. ikibazo Ni uko bene kubwirwa batabyumwa kandi niba babyumva ntacyo bakosora.
SIPORO SE YO KO JORIJI NTACYO AYITUBWIYEHO. AYIBONA GUTE?
Jori uvuze ukuri gusa nuko wowe ikinyamakuru ukwezi.com kiguhaye akanya twe tuzi byinshi bipfa mu muco nyarwanda, ngo ni iterambere ubu uzakura umugeni kuri watsapu,fesibuki,insitagaramu,tuwita....ngo muramarana kabiri jori guma wigishe ntucike intege tukurinyuma


text:
Mu gihe hirya no hino mu gihugu hakomeje gahunda yo gusakaza amazi meza no kunoza imiturire, mu karere ka Kamonyi ho haravugwa ikibazo cy’amazi atagera ku baturage uko byagakwiye kugeza ubu hakaba hari abakivoma mu migende cyangwa mu bishanga kandi nabwo ijerekani ikagura 300frw nabwo ikabona umugabo igasiba undi.
Mu gihe hirya no hino mu gihugu hakomeje gahunda yo gusakaza amazi meza no kunoza imiturire, mu karere ka Kamonyi ho haravugwa ikibazo cy’amazi atagera ku baturage uko byagakwiye kugeza ubu hakaba hari abakivoma mu migende cyangwa mu bishanga kandi nabwo ijerekani ikagura 300frw nabwo ikabona umugabo igasiba undi.
Abatuye mu kagari ka Kigese mu mudugudu wa Kirega mu nama bagize mu mpera z’icyumweru gishize, bagaragarije umuyobozi w’Akarere wabasuye ibibazo bibugarije, ibyaje ku isonga ni ikibazo cyo kutabona amazi meza ndetse n’imiturire ibangamye.
Aba baturage bo muri ako kagali bagaragaje ko ibi ari bimwe mu bibazo by’ingutu bamaranye igihe bisa naho ako gace ubuyobozi bwakarengeje ingohe kandi kari mu duce turimo guturwa cyane, ariko ubuyobozi bw’akarere bwemeza ko bugiye kubafasha vuba.
Muri iyo nama ngarukamwaka, abo baturage baboneyeho kuvuga ko kubura amazi bigiye kubasigira ubutindi, kuko ngo ijerekani y’amazi avomwe mu gishanga igura amafaranga 300, kandi nabwo akobona umugabo agasiba undi.
Icyo aba baturage bahurizagaho mu bibazo bashyikirizaga ubuyobozi w’akarere ka Kamonyi, ngo ni uko imyaka imaze gusaga itanu hubatswe imiyoboro yo gushyiramo impombo z’amazi, ariko kugirango amazi abagereho byabaye umugani.
Abaturage banagaragaje ko banageze aho birukira ikigo gishinzwe gutanga kikanakwirakwiza amazi mu gihugu aricyo WASAC ariko nacyo ntikigire icyo kibamarira nyamara cyarabasuye kikabizeza gukemura icyo kibazo bafatiye amazi kukigega cya Gihara cyongerewe amazi ya Nzove ya 2.
Mubindi bibazo abaturage bagaragarije Umuyobozi w’Akarere harimo ikibazo cy’imiturire aho bafite ibibanza mu gace ka Kirega babujijwe kubaka bikaba bimaze imyaka 2 babwirwa ko harimo gutunganwa igishushanyo mbonera cy’imiturire ariko kikaba kitanozwa ngo babashe kubona ibyangombwa byo kubaka.
Umuyobozi w’Akarere ka Kamonyi Bwana Udahemuka Aimable yababwiye ko icyo kibazo bagiye kukigaho muri Njyanama n’abandi bayobozi bakorana bakareba uko babonera igisubizo abaturage batuye ako gace bitarenze uyu mwaka nabo bakaba bavoma amazi meza ndetse bakanatuzwa neza.
Ndacyayisenga Fred
Ibitekerezo
Cyo re! Hanyuma se ya majyambere baririmba? Ni amajyanyuma!!!!! Kanda hano umusubize


text:
Inkuru dukesha celebtricity .com ivuga ko iyo nzoka ifite ibiro bikabakaba 400, ikaba ifite metero 10 z’uburebere ndetse n’ubugari bwayo (diameter) bukaba bungana na metero imwe.
Yanditswe na Lucky van Rukndo/Muhabura.rw
Inkuru dukesha celebtricity .com ivuga ko iyo nzoka ifite ibiro bikabakaba 400, ikaba ifite metero 10 z’uburebere ndetse n’ubugari bwayo (diameter) bukaba bungana na metero imwe.
Yanditswe na Lucky van Rukndo/Muhabura.rw
Biriya bintu wanditse ntibibyara ibiro 400,
Bibyara ubundi buremere bwagera no kumatoni koko bishobora gutanga Metero Cube 10 z’umubyimba wayo!


text:
mer.
05
mars
2014
Kuri iki cyumweru taliki ya 02/03/2014, Umushumba wa Diyosezi Gatolika ya Byumba yahaye umugisha inyubako z’ikigo cy’amashuri ” SANCTA MARIA” cya Karambo. Uyu muhango wabimburuwe n’Igitambo cya Missa cyatuwe na Nyiricyubahiro Musenyeri Sereviliyani NZAKAMWITA, Umushumba wa Diyosezi Gatolika ya Byumba akikijwe na Musenyeri Alfred RUTAGENGWA ari na we nkingi-mwamba mu kubaho no gushinga imizi kw’iki kigo. Hari kandi na Padiri Paul GAHUTU, Umuyobozi wa Seminari Ntoya ya Rwesero, n’abadiri 2 bayobora Paruwasi ya Rwamiko iki kigo cyubaswemo. Ni ikigo gishya giherereye muri Paruwasi ya Rwamiko, mu murenge wa Bukure mu karere ka Gicumbi. Ni ikigo cyubaswe n’abaterangunga barangajwe imbere na Musenyeri Alfred RUTAGENGWA, Igisonga cya Musenyeri wa Diyosezi ya Byumba. Ni ikigo gifite abanyeshuri bari mu byiciro bine: Hari amashri y’incuke afite abana 206, muri bo 88 ni abahungu, abakobwa ni 118, bakaba biga mu myaka itandukanye; mu wa mbere, mu wa kabili no mu wa gatatu. Hagakurikiraho amashuri abanza agizwe n’abanyeshuri 623, muri bo abahungu ni 297, naho abakobwa bakaba 326. Abanyeshuri b’iki kigo biga neza kandi ibizamini bisoza amashuri abanza byerekana ko batsinda ku uryo bunejereje. Hakurikiraho rero ikiciro cy’amashuri yisumbuye aho bafite icyiciro rusange (Tronc commun) habirwamo abanyeshuri 67 n’amashami atatu yigwamo n’abanyeshuri 65.
Iki kigo gifite kandi abarezi 3 mu kiciro cy’incuke, abarezi 11 mu mashuri abanza n’abarimu 9 mu mashuri yisumbiye.
Iri shuri “Sancta Maria” Karambo rifite umugambi ndakuka wo kubaka mu bana icyizere cy’ubuzima bwiza gituruka mu burere, ubumenyi n’imitwarire myiza.
Umushumba wa Diyosezi Gatolika ya Byumba asoza iyi mihango yasabye abanyeshuri bose muri rusange kuba intwari mu byo bakora byose, ariko cyane yibutsa abanyeshuri bo mu cyiciro cy’amashuri yisumbuye kuko ari infura z’ikigo, bityo ko bagomba kuzaba imfura no mu buzima bwabo bwose, ari igihe bakiri ku ntebe y’ishuri, ndetse no mu buzima bwa nyuma yo kwiga.
Padiri Viateur SAFARI


text:
Kwemerwa n’Imana/Ev.Vumiliya
Petero aterura amagambo ati “Ni ukuri menye yuko Imana itarobanura ku butoni, ahubwo mu mahanga yose uyubaha agakora ibyo gukiranuka iramwemera. Ibyakozwe n’intumwa 10:34-25
Muri aya magambo twifuza kuganiraho tugamije kugaruka cyane ku ijambo kwemerwa n’Imana, turifashisha urugero rw’umugabo witwa Koruneliyo. Uyu mugabo yari umunyedini ariko akubaha Imana we n’abo mu rugo rwe bose, agakunda gusenga, ikindi nacyo ngo yagiraga ubuntu bwinshi. Ibyo bintu nibyo byatumye Imana imwitegereza yirengagiza iby’idini n’ibindi byose imutumaho Malayika, Petero abibonye kwiyumanganya ntibyamukundira.
Nta mukoresha utaba ushaka ko umukoresha we amwemera, kandi nawe ukorera Imana, ese ushaka ko ikwemera cyangwa ushaka kwemerwa n’abantu? Urasabwa kuyubahana n’abawe bose n’ibyawe byose, ukaba aho ishaka, ukava aho idashaka, ugakunda gusenga, ikindi ukagira ubuntu bwinshi, nibwo uzaba ukoze icyo ishaka niwitondera amategeko yayo.
Ndakubwiza ukuri Imana itagize ikindi yitaho byatangaza benshi nk’uko na Petero yabibonye, akavuga ngo menye y’uko Imana itarobanura ku butoni, ahubwo mu mahanga yose ititaye ku bisekuruza n’ibindi byinshi, umuntu uzafata gahunda nziza akayubaha, yarangiza akajya akora ibyo gukiranuka, ihita imwemera.
Bibiliya iravuga ngo iyo imigenzereze y’umuntu inezeza Uwiteka bituma atuma n’abanzi be buzura nawe. Imigani 16:7
Henoki yanejeje Imana, iramwemera irishima ihita imujyana mu ijuru adapfuye, Abaheburayo 11:5
Imana yemeye Dawidi, igaya bakuru be kuko yamubonyemo umutima ishaka, ihita ifata icyemezo cyo kumwimikira kuba umwami, 2 Samweli 16:7
Abeli yemewe n’Imana igaya ituro rya Kayini, Bibiliya ikabaza ngo nukora ibyiza ntuzemerwa?
Imana yigeze kwirahira iti mbonye Dawidi mwene Yesayi, umuntu umeze nk’uko umutima wanjye ushaka.
Mbese ushaka kwemerwa n’Imana? Urasabwa kubaha Imana, ugakunda gusenga kandi ukagira ubuntu bwinshi. Uziko umuntu ashobora gusenga ndetse cyane, ariko atubaha Imana, cyangwa ugakora ibindi ariko tuagira ubuntu, ushobora no kugira ubuntu ariko utubaha Imana, ibi byose iyo ubifatanyije noneho wakwemerwa n’Imana. Ndakwifuriza kwemerwa n’Imana, naho isi itakwemera ariko ijuru rigutangira ubuhamya rikakwirata, komereza aho igihe kizagera Imana ikwemeze n’abandi. Imana iguhe umugisha.


text:
Bahangayikishijwe n’imbwa zirya abantu n’amatungo ku manywa y’ihangu
Abaturage bo mu Kagari ka Cyotamakara mu Murenge wa Ntyazo ho muri Nyanza bahangayikishijwe n’imbwa z’umuturanyi wabo zibarya zikanabarira amatungo.
Aba baturage bavuga ko izo mbwa iyo ziriye abantu cyangwa amatungo nta gikorwa ngo nyirazo ahanwe cyangwa ngo avuze abo zariye.
Mukarugira Marie Chantal, utuye muri ako kagari avuga ko imbwa z’uwo muturanyi wabo, witwa Sibomana Aimable, ziriye umwana we. Yagiye kumvuza amafaranga amushira nyara ngo Sibomana ntacyo yamufashije.
Agira ati “Uyu mugabo nta na kimwe yigeze amfasha. Nagurishije uduhene twanjye kugeza aho mpagarikiye.
Nategeshaga 2000RWf kujya i Nyanza nkongeraho n’ayo kurya, amafaranga aragenda anshiriraho burundu. Nibwo twahagaritse kongera kwivuza kuko nawe ntacyo yigeze adufasha ngo tuvurwe.”
Umukecuru witwa Niyonsaba we atuye mu murenge wa Kinazi, wo mu karere ka Huye, uhana imbibi na Cyotamakara. Avuga ko izo mbwa zamuririye ihene agasaba ko yakwishyurwa izo hene ze.
Agira ati "Zandiriye ihene azihagarikiye ku buryo namureze ku mukuru w’Umudugudu ariko aduca amazi (aradusuzugura). Icyo nasabaga ni uko yandihira ihene kuko ni zo zimbeshejeho."
Sibomana ngo atunze imbwa ebyiri. Abaturage bahamya ko ari zo zisagarira abantu zikabarya kandi ngo ntajya azikingiza.
Ikibazo cy’izi mbwa cyageze kuri Guverineri w’Intara y’Amajyepfo, Mureshyankwano Marie Rose ahwiturira ubuyobozi gukurikirana icyo kibazo.
Yavuze ko abariwe n’imbwa za Sibomana agomba kubavuza kandi n’amatungo y’abaturage zariwe akayishyura.
Agira ati "Ntibyemewe niba umuntu afite imbwa agomba kuyifunga ku buryo itarya abantu. Polisi irabafasha ikibazo mugikurikirane. Bayobozi b’Akagari n’Umurenge mumenye niba izo mbwa zikingiye.”
Guverineri Mureshyankwano yasabye abantu batunze imbwa kuzikingiza kandi bakanazifungira mu ngo zabo.
Ubwo twakoraga iyi nkuru ntitwabashije kubona Sibomana ngo agire icyo atangaza ku byo abaturage bamushinja. Twagiye no mu rugo iwe ntitwahamusanga ahubwo twahasanze imbwa ze.
Ibitekerezo ( 4 )
BIRABABAJE NONESE UWO MUNTU ARI HEJURU Y’AMATEGEKO?UBUYOBOZI NIBUTABARE ABO BATURAGE KBS.
birababaje nonese uwo muntu ari hejuru y:amategeko ubuyobozi burengere abo baturage
bakomeze kwihangana
pole kuri abo baturage, ko mwahasanze imbwa iyo muzereka badge mukazibaza icyo zibivugaho